# **PREKIŲ PIRKIMO – PARDAVIMO SUTARTIES BENDROJI DALIS**

1. **Sutartyje naudojamos sąvokos**
   1. Sutarties BD didžiąja raide rašomos sąvokos turės žemiau apibrėžtas reikšmes, jei Sutarties BD nenurodyta arba iš konteksto nėra aišku kitaip:
      1. **Aktas** – perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame nurodomos Pardavėjo Pirkėjui faktiškai perduotos Prekės ir (ar) atlikti darbai ar suteiktos paslaugos, susiję su Prekių parengimu tinkamai naudoti. Aktas pasirašomas tais atvejais, kai Pardavėjo patiektos Prekės turi būti sumontuotos ar kitokiu būdu paruoštos tinkamam jų naudojimui;
      2. **Darbo diena** – bet kuri diena, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse;
      3. **Diena** – kalendorinė diena, jei Sutartis nenustato kitaip;
      4. **Įstatymas** arba **PĮ**- Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas;
      5. **Metai** – 365 Dienų laikotarpis, jei Sutartis nenustato kitaip;
      6. **Nenugalima jėga** – aplinkybės, kurių Šalis negali kontroliuoti, protingai numatyti Sutarties sudarymo metu, negali užkirsti kelio šių aplinkybių ar jų pasekmių atsiradimui bei nėra prisiėmusi rizikos dėl tokių aplinkybių atsiradimo;
      7. **Paraiška** – Pardavėjo raštu pateikiamų dokumentų ir duomenų visuma, kuria reiškiamas pageidavimas dalyvauti šiais būdais atliekamame pirkime: riboto konkurso, skelbiamų derybų, konkurencinio dialogo arba inovacijų partnerystės;
      8. **Pasiūlymas** – dokumentų visuma, kurie suprantami taip, kaip nurodyta Pirkimo sąlygose;
      9. **Paslaugos / Darbai** – Sutartyje ir (ar) Techninėje specifikacijoje aiškiai numatytos Paslaugos ir (ar) Darbai, kuriuos savo jėgomis pagal Pasiūlyme nurodytus įkainius (kainą) atlieka Pardavėjas, kurių atlikimui, kokybei, sankcijų taikymui, trūkumų šalinimui ir apmokėjimui taikomos visos Sutarties nuostatos ir teisės aktų nuostatos;
      10. **Pardavėjas** – Sutarties Šalis, kuri parduoda Sutartyje nurodytas Prekes Pirkėjui. Pardavėjo sąvoka taip pat apima ir Ūkio subjektus, kurių pajėgumais remiamasi, Subtiekėjus, darbuotojus ir kitus teisėtais pagrindais Pardavėjo Prekių tiekimui pasitelktus asmenis, jei Sutartyje nėra numatyta kitaip;
      11. **Pirkėjas** – uždaroji akcinė bendrovė „VILNIAUS VANDENYS“;
      12. **Pirkimas** – uždarosios akcinės bendrovės „VILNIAUS VANDENYS“ atliekamas Prekių, Paslaugų ar Darbų įsigijimas su pasirinktu Pardavėju sudarant pirkimo-pardavimo sutartį (Sutartis), kai šios Prekės, Paslaugos ar Darbai yra skirti PĮ nurodytai veiklai vykdyti;
      13. **Pirkimo objektas** – perkamos prekės ir (ar) paslaugos ir (ar) darbai, aprašyti Techninėje specifikacijoje ir (ar) Sutartyje;
      14. **Pirkimo dokumentai** – dokumentai, kurie suprantami taip, kaip nurodyta Įstatyme ir Lietuvos Respublikos viešųjų pirkimų įstatyme;
      15. **Pirkimo sąlygos** – Pirkėjo vykdytų viešojo pirkimo procedūrų metu pateiktų dokumentų visuma, kuriais vadovaujantis Pardavėjas pateikė Pasiūlymą;
      16. **PĮ**- Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas;
      17. **Prekės** – Sutarties SD nurodyta įranga, dalys, medžiagos, ir bet kokie kiti daiktai (Prekės), kuriuos Pardavėjas įsipareigoja parduoti Pirkėjui pagal Sutartį, taip pat Sutarties SD ir (ar) Techninėje specifikacijoje numatytos perkamų daiktų (Prekių) pristatymo, montavimo, diegimo, įrengimo ir kitos su jų tinkamu parengimu naudoti susijusios Paslaugos ir (ar) Darbai, jei Sutarties SD ir (ar) Techninėje specifikacijoje nėra nustatyta kitaip;
      18. **Prekių įkainiai** – Sutarties SD ir (arba) Sutarties prieduose nurodyti įkainiai (jei nurodyti), pagal kuriuos Pirkėjas moka Pardavėjui už perduotas Prekes, įskaitant visas su Prekių pardavimu susijusias išlaidas ir mokesčius. Į Prekių įkainius PVM nėra įskaitomas;
      19. **Prekių kaina** – Sutarties SD nurodyta suma, kuri negali būti viršyta Sutarties galiojimo laikotarpiu (išskyrus atvejus, kai numatomas Prekių kainos perskaičiavimas), ir kurią Pirkėjas moka Pardavėjui už parduotas ir perduotas Prekes, įskaitant, tačiau ne tik visas su Prekių pardavimu, perdavimu ir parengimu naudoti susijusių paslaugų ir (ar) darbų išlaidas ir mokesčius. Į Prekių kainą PVM nėra įskaitomas;
      20. **Prekių trūkumai** – Prekių perdavimo priėmimo metu ir (ar) Prekių garantinio termino galiojimo metu, ir (ar) bet kuriuo kitu Sutarties galiojimo metu Pirkėjo ir (ar) trečiųjų šalių nustatyti Prekių kokybės neatitikimai Pirkimo sąlygų reikalavimams (įskaitant, bet neapsiribojant Pirkimo dokumentuose nurodytus Paslaugų ir (ar) Prekių kokybės reikalavimus ir Pardavėjo Pasiūlyme pasiūlytas šių reikalavimų atitiktį įrodančias reikšmes, kai Pirkime ekonomiškai naudingiausias pasiūlymas buvo išrinktas pagal kainos (ar sąnaudų) ir kokybės santykį, o už atitinkamų reikalavimų atitiktį Pardavėjui buvo skiriami balai) ir (ar) Teisės aktų reikalavimams, gedimai, paslėpti defektai, veiklos sutrikimai ar pan., dėl kurių Prekės (-ių) nebūtų galima naudoti tam tikslui, kuriam Pirkėjas ją (jas) ketino naudoti, arba dėl kurių Prekės (-ių) naudingumas sumažėtų taip, kad Pirkėjas, apie tuos trūkumus žinodamas, arba apskritai nebūtų tų Prekių pirkęs, arba nebūtų už Prekes mokėjęs tokio dydžio kainą;
      21. **Sąskaita** – Pardavėjo išrašoma ir Pirkėjui pateikiama PVM sąskaita faktūra ar sąskaita faktūra (jeigu Pardavėjas nėra PVM mokėtojas) už Pirkėjo tinkamas, kokybiškai ir Sutartyje nustatytais terminais perduotas Prekes;
      22. **Specialistas** – Pardavėjo darbuotojas, kurio profesine kvalifikacija ir (arba) patirtimi rėmėsi Pardavėjas tam, kad atitiktų pirkimo dokumentuose nustatytus kvalifikacijos reikalavimus, ir (arba) į kurio kvalifikaciją atsižvelgė Pirkėjas, vertindamas Pardavėjo Pasiūlymą;
      23. **Subtiekėjas** – Pardavėjo Paraiškoje ir (ar) Pasiūlyme, Sutarties SD nurodytas juridinis arba fizinis asmuo, kuris pagal galiojantį tarpusavio sandorį su Pardavėju, Pardavėjo pasitelkiamas Pirkėjui tiekti Sutartyje nurodytas Prekes ar atlikti tam tikras konkrečias su Prekių tiekimu susijusias funkcijas;
      24. **Susiję darbai** – su Prekių tiekimu susiję darbai, kurie numatyti Sutarties SD ir (ar) Techninėje specifikacijoje arba kurie ir nenumatyti Sutarties SD ir (ar) Techninėje specifikacijoje, tačiau kurie būtini tinkamam Prekių tiekimui ir kurių būtinumą Pardavėjas privalėjo numatyti kaip savo srities profesionalas. Susiję darbai yra transportavimo, pristatymo, Prekių tiekimo, Prekių įdiegimo, paleidimo, montavimo, testavimo, kalibravimo, programavimo ir kiti darbai ir paslaugos, be kurių Pirkėjas negalėtų naudotis Prekių rezultatu ar tai pareikalautų iš Pirkėjo papildomų kaštų;
      25. **Susitarimas** – tai dokumentas, pavadintas „Susitarimu“, kurį Šalys sudaro keisdamos Sutarties sąlygas;
      26. **Sutartis** – tarp Šalių sudaryta sutartis dėl Prekių pirkimo–pardavimo, susidedanti iš Sutarties BD 2.1. punkte nurodytų dokumentų;
      27. **Sutarties BD** – Sutarties bendroji dalis, kurioje aptariamos Sutarties šalių teisės ir pareigos, atsakomybė ir kiti bendrieji Sutarties principai ir sąlygos;
      28. **Sutarties SD** – Sutarties specialioji dalis, kurioje aprašytas Pirkimo objektas, apimtys ir reikalavimai, kaina (įkainiai), apmokėjimo sąlygos ir tvarka bei kita Sutarties vykdymui svarbi informacija;
      29. **Šalis** – Pirkėjas ar Pardavėjas kiekvienas atskirai, Šalys – Pirkėjas ir Pardavėjas abu kartu;
      30. **Techninė specifikacija** –dokumentas, kuris suprantamas taip, kaip nurodyta Pirkimo sąlygose;
      31. **Teisės aktai** – Lietuvos Respublikos teisės aktai ir tarptautinės sutartys, Europos Sąjungos teisės aktai ar bet kokios trečiosios šalies viešosios valdžios individualūs ar norminio pobūdžio potvarkiai, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Sutarties vykdymui bei Pardavėjo vidaus teisės aktai, su kuriais Pardavėjas buvo supažindintas;
      32. **Tiekimas / Perdavimas** – apima Pardavėjo prievolę pristatyti Prekes ir atlikti visus Susijusius darbus Sutartyje ir (ar) Techninėje specifikacijoje nurodytais terminais, jei Sutarties SD ir (ar) Techninėje specifikacijoje nenurodyta kitaip. Sutartyje nurodytas tiekimo ar perdavimo terminas apima Prekių pristatymą bei visus Susijusius darbus, kurie būtini, siekiant perduoti Pirkėjui visiškai įdiegtą, sumontuotą, sukonfigūruotą, veikiantį Pirkimo objektą, jei Sutarties SD ir (ar) Techninėje specifikacijoje nenurodyta kitaip;
      33. **Teikimas / Sutiekimas / Vykdymas / Atlikimas** – apima prievolę teikti Paslaugas ir (ar) vykdyti Darbus ir perduoti rezultatą Sutartyje nurodytais terminais, jei pagal Sutartį perkamos ir Paslaugos ir (ar) Darbai. Sutartyje nurodytas Paslaugų teikimo ir (ar) Darbų vykdymo terminas apima Paslaugų suteikimą ir (ar) Darbų atlikimą, įskaitant visus Susijusius darbus, kurie būtini, siekiant perduoti Pirkėjui Paslaugų ir (ar) Darbų rezultatą, jei Sutarties SD ir (ar) Techninėje specifikacijoje nenurodyta kitaip;
      34. **Užsakymas** – Pirkėjo Tiekėjui raštu teikiamas užsakymas dėl Prekių tiekimo;
      35. **Ūkio subjektas, kurio pajėgumais remiamasi** – Pirkėjo Sutarties vykdymui pasitelkiamas trečiasis asmuo, kurio kvalifikacija Pardavėjas remiasi, kad atitiktų Pirkimo dokumentuose ar Sutartyje nustatytus Kvalifikacijos reikalavimus.
2. **Sutarties struktūra ir aiškinimas**
   1. Ši Sutartis yra vientisas ir nedalomas dokumentas, kurį sudaro visi toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų (su priedais, jei pridedami) prioriteto tvarka: (1) Sutarties SD; (2) Sutarties BD; (3) Pirkimo procedūrų vykdymo metu Pirkėjo pateikti Pirkimo dokumentų paaiškinimai, patikslinimai; (4) Pirkėjo reikalavimai ir Techninė specifikacija; (5) Pardavėjo Paraiška, Pasiūlymas; (6) Pirkimo procedūrų vykdymo metu Viešųjų pirkimų komisijos Pardavėjui teikti paklausimai ir Pardavėjo atsakymai; (7) kiti Pirkimo dokumentai. Tuo atveju, jei tarp šiame Sutarties BD punkte nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, nurodytą šiame punkte.
   2. Jei šioje Sutarties BD nenurodyta kitaip, žodžiai, vartojami vienaskaita, taip pat reiškia ir daugiskaitą, vienos giminės žodžiai apima ir bet kurios kitos giminės atitinkamus žodžius, žodžiai, reiškiantys asmenį, apima tiek juridinius, tiek ir fizinius asmenis, nuoroda į visumą taip pat reiškia nuorodą ir į jos dalį, ir (kiekvienu konkrečiu atveju) atvirkščiai. Žodžiai „susitarti“, „susitarė“, „susitarimas“ reiškia, kad atitinkamas susitarimas Šalių turi būti įformintas raštu, o „raštu“ reiškia visas Sutarties dokumentuose nustatytas taisykles, taip pat bet kurios Šalies sudarytus popierinius ir (ar) elektroninius dokumentus bei bet kokius Sutartyje nurodytomis komunikacijos priemonėmis kitai Šaliai pateiktus dokumentus. Visos šioje Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė. Tiek ši Sutarties BD, tiek Sutarties SD yra sudarytos, remiantis Įstatymo ir kitų Teisės aktų nuostatomis. Esant situacijai, kuomet Sutarties BD ir (ar) Sutarties SD neatitinka Įstatyme išdėstytų reikalavimų, taikomos Įstatymo normos.
3. **Sutarties objektas**
   1. Pardavėjas įsipareigoja savo rizika ir sąskaita parduoti Sutarties SD nurodytas Prekes, kurios detalizuotos Techninėje specifikacijoje ir (ar) Pirkimo dokumentuose, o Pirkėjas įsipareigoja už Prekes sumokėti Sutartyje nustatyta tvarka ir terminais.
   2. Šios Sutarties pagrindu, taip pat gali būti teikiamos Paslaugos ir (ar) atliekami Darbai, kuriems *mutatis mutandi*s taikomos Sutarties nuostatos ir Teisės aktų reikalavimai pagal Paslaugų ir (ar) Darbų pobūdį bei Sutarties ir (ar) Techninės specifikacijos ir (ar) Pirkimo dokumentų reikalavimus.
   3. Jei Sutartyje ir (ar) Techninėje specifikacijoje nustatyta, kad tiekdamas Prekes, Pardavėjas kartu privalo Pirkėjui teikti tam tikras Paslaugas ir (arba) Pirkėjo atlikti tam tikrus Darbus, tokiam Paslaugų teikimui ir (ar) Darbų atlikimui (įskaitant pranešimų dėl kokybės pateikimo terminus ir tvarką) *mutatis mutandis* taikomos visos šios Sutarties nuostatos, nustatančios Prekių tiekimo tvarką.
   4. Pardavėjas bus laikomas įvykdęs Sutartį, kai Pirkėjui laiku ir tinkamai perduos visas pagal Sutartį priklausančias perduoti Prekes (jeigu buvo teikiamos Paslaugos, įskaitant Paslaugų rezultato perdavimą, Paslaugų teikimo metu toks yra sukuriamas).
4. **Prekių apimtis ir kaina** 
   1. Prekių kiekis nurodytas Sutarties SD ir (ar) Techninėje specifikacijoje.
   2. Prekių kaina / įkainiai (jei taikoma), Sutarties vertė ir mokėjimo tvarka nurodyta Sutarties SD, kuri (-ie) yra fiksuota (-i) ir galutinė suma (jei Sutarties SD nėra nurodoma kitaip).
   3. **Jei tam tikrai Prekei ir (ar) Paslaugai ir (ar) Darbui Pirkimo sąlygose nenustatytas atskiras įkainis, tada viskas, kas susiję su Sutartyje nurodytų Prekių tiekimu, siekiant pasiekti galutinį Sutartyje nurodytą Pirkimo tikslą, turi būti įskaičiuota į Pasiūlymo kainą ir nebus papildomai apmokama (jei Sutarties SD ir (ar) Techninėje specifikacijoje ar Pirkimo dokumentuose nenustatyta kitaip). Pardavėjas į Pasiūlymo kainą bei atskirus Pasiūlyme nurodytus įkainius yra įskaičiavęs visas su Prekių tiekimu ir (ar) Paslaugų teikimu ir (ar) Darbų atlikimu susijusias išlaidas, visus mokesčius (ir PVM), įskaitant, bet neapsiribojant:** 
      1. visas išlaidas, susijusias su Sutarties vykdymu, įskaitant bet kokias galimas išlaidas susijusias su Prekių tiekimu ir (ar) Paslaugų suteikimu ir (ar) Darbų atlikimu visą Sutarties galiojimo laikotarpį, mokesčius, muito mokesčius ir pan.;
      2. Prekių tiekimo išlaidas, taip pat išlaidas, susijusias su darbo jėga bei Pirkėjo konsultavimu visą Sutarties galiojimo laikotarpį;
      3. Prekių kokybės garantijos, Paslaugų ir (ar) Darbų garantijų, įskaitant nemokamą garantinį aptarnavimą per visą kokybės garantijos terminą (toliau – Garantinis terminas) išlaidas, įskaitant visas patirtas Pardavėjo išlaidas dėl Garantinio termino galiojimo metu naudojamų medžiagų, transporto, personalo ir kt. Garantinis terminas ir su jo galiojimu susijusios Pardavėjo prievolės galioja ir po Sutarties pabaigos;
      4. apsirūpinimo priemonėmis ir įrankiais, draudimais, žmogiškaisiais bei kitais ištekliais, reikalingais Sutarties vykdymui, išlaidas (jei taikoma);
      5. visas išlaidas susijusias su dokumentų, numatytų Techninėje specifikacijoje ir (ar) Pirkimo dokumentuose, ir (ar) Sutartyje, rengimu, derinimu ir pateikimu;
      6. **visus mokesčius (ir PVM) ir išlaidas susijusias su įsisteigimu Lietuvos Respublikoje (jei tai reikalinga Prekių teikimui užtikrinti) ir (arba) su laisvo prekių judėjimo teisės įgyvendinimu (teisės pripažinimo, dokumentų patvirtinimų gavimo iš kompetentingų Lietuvos Respublikos institucijų ir (arba) profesinių bendrijų išlaidas ir kita);**
      7. šios Sutarties sudarymo ir vykdymo išlaidas, įskaitant, susijusias išlaidas dėl sankcijų pritaikymu už netinkamą sutartinių įsipareigojimų vykdymą;
      8. visas tiesiogines ir netiesiogines išlaidas, susijusias su Prekių tiekimu ir (ar) Paslaugų teikimu ir (ar) Darbų vykdymu, kurias Pardavėjas, būdamas savo srities specialistu, turėjo ir galėjo numatyti, jei būtų buvęs pakankamai rūpestingas ir tinkamai atsižvelgęs į aplinkybę, kad Pirkėjas siekia, jog Pardavėjas perduotų kokybiškas Prekes, kartu suteikdamas ir susijusias Paslaugas ir (ar) Darbus, už Pasiūlyme nurodytą kainą;
      9. kitas su Sutarties vykdymu susijusias išlaidas.
   4. Prekių kainą / įkainius už visas Sutartyje nurodytas tinkamai ir laiku perduotas Prekes Pirkėjas sumoka pagal Pardavėjo Sutarties SD nustatyta tvarka ir terminais išrašytas Sąskaitas. Visi mokėjimai pagal šią Sutartį atliekami eurais, jei Sutarties SD nenumatyta kitaip.
   5. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis.
   6. Europos elektroninių sąskaitų faktūrų standarto neatitinkančios elektroninės sąskaitos faktūros turi būti teikiamos naudojantis informacinės sistemos „E. Sąskaita“ priemonėmis. Pirkėjas turi teisę neapmokėti Europos elektroninių sąskaitų faktūrų standarto neatitinkančių Sąskaitų, jeigu Pardavėjas jas pateikia ne informacinės sistemos „E. Sąskaita“ priemonėmis. Pirkėjas elektronines sąskaitas faktūras priima ir apdoroja naudodamasis informacinės sistemos „E. Sąskaita“ priemonėmis.
   7. Pardavėjas prisiima visą riziką dėl to, kad ne nuo Pirkėjo priklausančių aplinkybių padidės su Sutarties vykdymu susijusios išlaidos ir Pardavėjui Sutarties vykdymas taps sudėtingesnis (Pardavėjui padidės įsipareigojimų vykdymo kaina). Įsipareigojimų vykdymo kainos padidėjimas nesuteikia Pardavėjui teisės reikalauti padidinti įkainius arba bendrą Sutarties kainą ar stabdyti Sutarties vykdymą, ar atsisakyti Sutarties šiuo pagrindu. Tokiu atveju, tai būtų laikoma esminiu Sutarties pažeidimu iš Pardavėjo pusės.
   8. Pridėtinės vertės mokestis (toliau – PVM) apskaičiuojamas ir sumokamas į biudžetą vadovaujantis Lietuvos Respublikos galiojančiais teisės aktais. Pasikeitus PVM tarifui, Sutarties suma (neįskaitant PVM) nėra keičiama. PVM tarifo pasikeitimas turės įtakos tik toms Prekėms arba jų daliai, kurios buvo perduotos po tos dienos, kai įsigaliojo naujai taikomo PVM tarifo dydis.
   9. Pirkėjas turi teisę sulaikyti Pardavėjui pagal Sutartį mokėtinas sumas, jei: (1) nustatomi Prekių ir (ar) Paslaugų ir (ar) Darbų trūkumai (kurių objektyviai nebuvo įmanoma pastebėti perdavimo–priėmimo metu); (2) po perdavimo–priėmimo paaiškėja, kad Pirkėjui dėl Pardavėjo kaltės padaryti nuostoliai; (3) Pardavėjas laiku nevykdo įsipareigojimų pagal šią Sutartį ar pažeidžia bent vieną Sutartyje nustatytą Pardavėjo įsipareigojimą arba tampa akivaizdu, kad tinkamai neįvykdys bet kurio Sutartyje nurodyto įsipareigojimo. Mokėjimai sustabdomi laikotarpiui iki Pardavėjas panaikins visus Sutarties vykdymo pažeidimus / trūkumus.
   10. **Kainos perskaičiavimas, keitimas:**
       1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių / kainos perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos).
       2. Sutartyje numatyti įkainiai / kaina gali būti perskaičiuojami ir keičiami jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso (pagal Sutarties SD nurodytą bendrą „Vartojimo prekės ir paslaugos“ arba nurodytą detalų skyrių, grupę, klasę (tuo atveju jeigu nieko nenurodoma, perskaičiuojant naudojamas bendras „Vartojimo prekės ir paslaugos“ indeksas) pokytis (k), apskaičiuotas kaip nustatyta Sutarties 4.10.5. punkte, yra didesnis kaip **5 %**. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
       3. Atlikdamos perskaičiavimą Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
       4. Perskaičiuotieji įkainiai taikomi Užsakymams, pateiktiems po to, kai Šalys sudaro Susitarimą dėl įkainių perskaičiavimo.
       5. Nauji įkainiai apskaičiuojami pagal formulę:

, kur

a – įkainis / kaina (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis / kaina (Eur be PVM).

k – Pagal vartotojų kainų indeksą apskaičiuotas (pagal Sutarties SD nurodytą detalų skyrių, grupę, klasę arba bendrą „Vartojimo prekės ir paslaugos“ indeksą) Prekių kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

Indnaujausias – kreipimosi dėl kainos perskaičiavimo išsiuntimo kitai Šaliai data naujausias paskelbtas vartojimo prekių ir paslaugų indeksas (pagal Sutarties SD nurodytą detalų skyrių, grupę, klasę arba bendrą „Vartojimo prekės ir paslaugos“ indeksą).

Indpradžia – laikotarpio pradžios datos (mėnesio) paskelbtas vartojimo prekių ir paslaugų indeksas (pagal Sutarties SD nurodytą detalų skyrių, grupę, klasę arba nurodytą bendrą „Vartojimo prekės ir paslaugos“ indeksą).

* + 1. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo data. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
    2. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
    3. Vėlesnis kainų arba įkainių perskaičiavimas negali apimti laikotarpio, už kurį perskaičiavimas jau buvo atliktas.
    4. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Įkainius. Perskaičiuoti įkainiai įsigalioja nuo abiejų Šalių Susitarimo dėl Sutarties pakeitimo pasirašymo dienos, jei pačiame Susitarime nenumatyta kitaip. Už pristatytas Prekes iki Susitarimo dėl įkainio perskaičiavimo pasirašymo dienos, Pirkėjas apmoka taikant iki tol galiojusius įkainius, o už Prekes, užsakytas po Susitarimo pasirašymo dienos, Pardavėjui arba Subtiekėjui bus apmokama taikant naujus įkainius.

1. **Prekių kokybė**
   1. Prekėms ir jų kokybei keliami reikalavimai apibrėžiami Sutartyje ir (ar) Techninėje specifikacijoje ir (ar) Pirkimo dokumentuose. Prekių ir jų kokybės, tiekimo ir palaikymo (jei taikoma), aplinkosaugos ir (ar) saugos standartus nustatančiuose tarptautiniuose, Lietuvos Respublikos bei gamintojo standartuose, taip pat Teisės aktuose, reglamentuojančiuose tokio pobūdžio Prekių tiekimą ir palaikymą, saugos ir asmens duomenų, kibernetinės saugos reikalavimus. Pirkimo sąlygose nurodyti Prekių ir (ar) Paslaugų kokybės reikalavimai ir Pardavėjo Pasiūlyme pasiūlytos šių reikalavimų atitiktį įrodančios reikšmės, kai Pirkime ekonomiškai naudingiausias pasiūlymas buvo išrinktas pagal kainos (ar sąnaudų) ir kokybės santykį, o už atitinkamų reikalavimų atitiktį Pardavėjui buvo skiriami balai, turi būti užtikrinamos visą Sutarties galiojimo laikotarpį. Jei Sutartyje ir (ar) Techninėje specifikacijoje, ir (ar) Pirkimo dokumentuose nenumatyti konkretūs kokybės, tiekimo, Garantinio termino, aplinkosaugos, saugos reikalavimai, tai tiekiamų Prekių kokybė turi atitikti Teisės aktų keliamus reikalavimus bei įprastai tokios rūšies Prekėms keliamus kokybės, techninius ir funkcinius standartus bei kitas sąlygas.
   2. Jei pagal Sutartį teikiamos Paslaugos ir (ar) atliekami Darbai, tai Paslaugų ir (ar) Darbų kokybei ir atlikimui keliami reikalavimai apibrėžiami Sutartyje, ir (ar) Techninėje specifikacijoje, ir (ar) Pirkimo dokumentuose, o Paslaugų, ir (ar) Darbų kokybę, teikimą, atlikimą, aplinkosaugą ir (ar) saugą nustatančiuose tarptautiniuose, Lietuvos Respublikos Teisės aktuose ir standartuose. Jei Sutartyje nenumatyti konkretūs kokybės, atlikimo, teikimo, aplinkosaugos, saugos reikalavimai, tai teikiamų Paslaugų ir (ar) atliekamų Darbų kokybė turi atitikti Teisės aktų keliamus reikalavimus bei įprastai tokios rūšies Paslaugoms ir (ar) Darbams keliamus kokybės, techninius ir funkcinius standartus bei sąlygas. Paslaugoms ir (ar) Darbams Garantinis terminas nustatomas Sutartyje ir (ar) Techninėje specifikacijoje, ir (ar) Pirkimo dokumentuose, ir (ar) Teisės aktuose. Jei Sutartis ar Teisės aktai nenustato konkretaus Garantinio termino galiojimo, tai Pirkėjas turi teisę kreiptis dėl Paslaugų ir (ar) Darbų trūkumų visą Sutarties galiojimo laikotarpį. Pardavėjas materialiai atsako už visus Paslaugų ir (ar) Darbų trūkumus, paaiškėjusius Sutarties vykdymo metu, jeigu Pardavėjas neįrodo, kad trūkumai atsirado ne dėl Pardavėjo kaltės ar aplaidaus jo sutartinių įsipareigojimų vykdymo.
   3. Prekių (ar jų dalies) Garantinis terminas nustatomas Sutartyje ir pradedamas skaičiuoti nuo Prekių ar jų dalies (jeigu Prekės tiekiamos dalimis), perdavimo Pirkėjui dienos, t. y. Akto pasirašymo dienos (išskyrus jei Prekės priimamos su trūkumais, tokiu atveju terminas skaičiuojamas nuo įrašo Akte apie trūkumų pašalinimą dienos). Nustatytas Garantinis terminas neapriboja Pirkėjo teisės pareikšti reikalavimus Pardavėjui dėl perduotų Prekių trūkumų Lietuvos Respublikos civilinio kodekso 6.338 str. nustatyta tvarka ir terminais (terminai reikalavimams dėl parduotų daiktų trūkumų pareikšti).
   4. Vadovaujantis Lietuvos Respublikos civilinio kodekso 6.317 straipsniu, Pardavėjo garantija (patvirtinimas) dėl Prekių nuosavybės teisės ir jų kokybės yra, nepaisant to, ar tokia garantija Sutartyje numatyta, ar ne (garantija pagal įstatymą).
   5. Pardavėjas, pasirašydamas Sutartį, garantuoja, kad perduodamų Prekių naudojimosi, disponavimo, ir valdymo teisės nėra apribotos, taip pat Prekės yra naujos (jei Sutartyje ir (ar) Techninėje specifikacijoje nenustatyta kitaip), nenaudotos ir tinkamos naudoti pagal jų tikslinę paskirtį, be paslėptų Prekių trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų Prekių naudingumas. Pardavėjas taip pat garantuoja, kad perduodamos Prekės pagal Sutartį, yra kokybiškos (atitinka Sutarties, Teisės aktų reikalavimus, rinkos praktiką, gamintojo nustatytus standartus), neturi dizaino, medžiagų ar darbo defektų, prekinės išvaizdos, paženklintos pagal Sutarties, Teisės aktų reikalavimus, visiškai sukomplektuotos, tinkamo asortimento. Jei Prekėms yra nustatytas tinkamumo naudoti terminas (galiojimo terminas), šis Prekių terminas neturi būti pasibaigęs.
   6. Pardavėjas materialiai atsako už visus Prekių trūkumus, paaiškėjusius Prekių perdavimo – priėmimo metu ir (ar) Garantinio termino galiojimo metu, jeigu Pardavėjas neįrodo, kad Prekių trūkumai atsirado ne dėl Pardavėjo kaltės ar aplaidaus jo sutartinių įsipareigojimų vykdymo.
   7. Prekių trūkumai Prekių perdavimo – priėmimo metu ir (ar) po Akto pasirašymo turi būti pašalinti Sutarties SD ir (ar) Techninėje specifikacijoje nustatytais terminais Pardavėjo sąskaita. Pirkėjas turi teisę nepriimti Prekių ir (ar) jų dalies, jei pastebimi Prekių trūkumai. Apie pastebėtus Prekių trūkumus yra pažymima Akte, nurodant priimto sprendimo motyvus. Prekės gali būti Pirkėjo priimamos su neesminiais trūkumais, Akte nurodant trūkumus ir terminą, per kurį trūkumai turi būti pašalinti (taikoma tik tais atvejais, jei Techninėje specifikacijoje ir (ar) Sutartyje nurodyta, kas bus laikoma neesminiais trūkumais). Visais atvejais visus Darbus ir (ar) Paslaugas, susijusius su Prekių trūkumų pašalinimu ar Prekių keitimu ir pačiomis Prekėmis, Pardavėjas atlieka savo sąskaita per Sutarties SD nurodytą trūkumų šalinimo terminą (jei Šalys nesusitarė kitokio termino).
   8. Sutartyje nustatytas atsiskaitymo terminas pradedamas skaičiuoti ir Pirkėjui atsiranda prievolė atsiskaityti su Pardavėju tik po to, kai Pirkėjas įsitikina, jog trūkumai, įskaitant neesminius, yra visiškai pašalinti. Trūkumų pašalinimas pažymimas Akte ir patvirtinamas Šalių parašais. Prekių trūkumų šalinimas nepratęsia Prekių teikimui skirto Sutartyje ir (ar) Užsakyme, ir (ar) Techninėje specifikacijoje užfiksuoto termino.
   9. Pardavėjui per Sutarties SD nurodytą terminą nepašalinus Prekių perdavimo – priėmimo metu ir (ar) Garantinio termino galiojimo metu nustatytų trūkumų, Pardavėjas, Pirkėjui pareikalavus, moka Pirkėjui Sutarties SD nustatyto dydžio netesybas už vėlavimą pašalinti trūkumus bei atlygina Pirkėjo dėl to patirtus nuostolius tiek, kiek jų nepadengia netesybos. Netesybų ir nuostolių sumokėjimas neatleidžia Pardavėjo nuo pareigos kuo skubiau pašalinti trūkumus.
   10. Pardavėjui per Sutarties SD nustatytą terminą nepašalinus Prekių trūkumų ir, kai dėl tokių trūkumų Pirkėjas negali naudotis Prekėmis pagal jų paskirtį ir (ar) įsigijimo tikslą, Pirkėjas, įspėjęs Pardavėją raštu prieš 5 (penkias) Darbo dienas, turi teisę pašalinti trūkumus savo jėgomis arba pasitelkdamas trečiąsias šalis, o Pardavėjas tokiu atveju įsipareigoja apmokėti Pirkėjo patirtas trūkumų šalinimo išlaidas pagal Pirkėjo pateiktą sąskaitą faktūrą ar kitą lygiavertį dokumentą. Pirkėjas įsigyja tokias pat ar lygiavertes Prekes iš Trečiųjų šalių vadovaujantis Teisės aktų nuostatomis arba pagal turimas sutartis ir Pardavėjas neturi teisės ginčyti įsigytų Prekių kainos / įkainio. Pardavėjas privalo apmokėti visą pateiktą trūkumų šalinimo ir kitų išlaidų sumą, išskyrus atvejus, kai Pardavėjas įrodo, kad Prekių trūkumai atsirado ne dėl jo kaltės ar aplaidaus sutartinių įsipareigojimų vykdymo.
   11. Pardavėjas atlygina pagal Pirkėjo pateiktą sąskaitą faktūrą Pirkėjo nuostolius, susijusius su Prekių kokybės (gedimų) nustatymu valstybės įgaliotose įstaigose, turinčiose teisę atlikti tokią paslaugą. Pirkėjas turi teisę be Pardavėjo išankstinio sutikimo atlikti tokią Prekių ekspertizę, jei Pirkėjui kilo pagrįstų abejonių dėl Prekių kokybės priėmimo perdavimo ar Garantinio termino metu arba jei po Prekių perdavimo Pirkėjui paaiškėja Prekių paslėpti defektai, neatitikimai Sutarties ir (ar) Teisės aktų reikalavimams ir (ar) Prekių (ar jų dalies) negalima naudoti pagal tiesioginę paskirtį dėl veikimo sutrikimų ar kitų trūkumų.
   12. Prekių perdavimo – priėmimo metu ar Garantinio termino galiojimo metu Pirkėjas Pardavėjui turi teisę grąžinti nekokybiškas Prekes, nesuteikdamas Pardavėjui teisės nekokybiškas Prekes pakeisti ar pašalinti Prekių trūkumus, jei dėl Prekių trūkumų kyla pavojus elektros ir (ar) informacinių technologijų sistemų saugumui ar nepertraukiamam jų darbui, trečiosioms šalims ar gedimai yra nuolatinio pobūdžio ir (ar) pasikartojantys (daugiau nei penkių Prekių gedimai per mėnesį arba daugiau kaip 2 (du) gedimai vienos Prekės per vieną mėnesį). Tokiu atveju Pardavėjas privalo per 20 (dvidešimt) Dienų savo sąskaita atsiimti Prekes iš Pirkėjo nurodytos vietos, atitinkamai sumažinama pagal Sutartį Pardavėjui mokėtina Sutarties kaina tokių trūkumų turinčių Prekių verte.
   13. Pardavėjas, teikdamas Prekes ir (ar) atlikdamas su Prekių tiekimu susijusius Darbus ir (ar) Paslaugas, užtikrina saugos darbe, priešgaisrinės saugos, aplinkos apsaugos bei kitų Teisės aktų nustatytų reikalavimų laikymąsi.
   14. Pardavėjas, Pirkėjui pareikalavus, per Pardavėjo nustatytą terminą privalo pateikti Pirkėjui pakankamus įrodymus, jog jis turi visus pagal Teisės aktų reikalavimus būtinus Prekių teikimui Lietuvos Respublikoje leidimus, atestatus, licencijas ir (ar) kitus Teisės aktų nustatytus reikalavimus atitinkančius dokumentus ar tam tikrų dokumentų pagrįstas poreikis kilo dėl nacionalinio saugumo, asmens duomenų apsaugos, kibernetinio saugumo.
   15. Tuo atveju, jeigu pagal Sutartį atliekamos Paslaugos apima tam tikrų Darbų atlikimą, prieš pradėdamas vykdyti tokius Darbus Pardavėjas privalo:
       1. susipažinti su Pirkėjo patvirtintomis ir viešai Pirkėjo interneto svetainėje http://www.vv.lt/lt/partneriams/ skelbiamomis darbuotojų saugos ir sveikatos taisyklėmis ir privalo jų laikytis viso Darbų atlikimo metu. Pardavėjas užtikrina, kad šių taisyklių laikysis jo darbuotojai, Ūkio subjektai, kurių pajėgumais remiamasi (jo darbuotojai) Subtiekėjai (jo darbuotojai), kiti asmenys, už kurių veiksmus atsako Pardavėjas, taip pat pasirašyti Tarpusavio saugaus darbo organizavimo atsakomybės ribų aktą arba Tarpusavio saugaus darbo organizavimo atsakomybės ribų / statybvietės perdavimo – priėmimo aktą (vadovaujantis „Rangovų saugaus darbo organizavimo ir vykdymo UAB „Vilniaus vandenys“ objektuose tvarkos aprašu“, skelbiamu Pardavėjo interneto svetainėje <http://www.vv.lt/lt/partneriams/>);
       2. užtikrinti Darbų vietos (ar kitos Darbų vykdymo teritorijos) tinkamą būklę, ją naudoti tik Darbų atlikimui, užtikrinti ir garantuoti – darbuotojų ir darbų saugos, gaisrinės saugos, techninės saugos, elektrotechninės saugos, civilinės saugos ir aplinkos apsaugos reikalavimų (toliau – Sauga) laikymąsi, Darbų vietos (ar kitos Darbų vykdymo teritorijos) bei joje esančio, Pirkėjui ir (ar) tretiesiems asmenims priklausančio turto saugumą, objekte esančių Pirkėjo statinių, įrengimų ar jų dalių saugų ir sklandų eksploatavimą, teisėtą ir saugų darbą, įskaitant, tačiau ne tik teisės aktų reikalaujamų ženklų, aptvėrimų įrengimą, bet kokių nereikalingų ir Darbų vykdymui trukdančių medžiagų, įrenginių, atliekų ar kitų bet kokių kliuvinių pašalinimą bei vykdyti kitus Sutartyje ir (ar) Teisės aktuose numatytus saugos reikalavimus;
       3. užtikrinti laisvą Pirkėjo atstovo ir (ar) kitų jo nurodytų asmenų patekimą į Darbų vietą (ar kitą Darbų vykdymo teritoriją), sudaryti tinkamas sąlygas Pirkėjui ar jo nurodytiems asmenims atlikti kitus Darbų vietoje reikalingus atlikti darbus, kurių Pardavėjas neatlieka.
2. **Sutarties vykdymo tvarka**
   1. **Prekių perdavimas – priėmimas:**
      1. Pardavėjas įsipareigoja Pirkėjui perduoti Prekes ir (ar) atlikti Darbus ir (ar) suteikti Paslaugas Techninėje specifikacijoje ir (ar) Sutarties SD nurodytu terminu, tvarka bei nurodytoje vietoje. Konkreti tiekiamų Prekių ir (ar) Darbų atlikimo vieta gali būti nurodoma teikiant Užsakymą pagal Sutartį (jei tokie Užsakymai teikiami);
      2. Prekių perdavimas fiksuojamas Akto pasirašymu Prekių perdavimo-priėmimo metu Sutarties SD ir (ar) Techninėje specifikacijoje nustatytais terminais ir tvarka;
      3. Pardavėjas, įvykdęs Sutartyje numatytus įsipareigojimus ar jų dalį pagal Sutartyje nurodytą skaidymą (jeigu taikoma) turi kreiptis į Pirkėją raštu dėl Akto. Prekės laikomos perduotomis tik Šalims pasirašius Aktą kuriame nurodoma kokia Prekė ar jos dalis perduodama. Jei Aktas su nurodytais trūkumais grąžinamas Pardavėjui ir jeigu jame yra įrašas apie Prekės trūkumus, tai toks pasirašytas Aktas nėra laikomas teisėtu pagrindu apmokėjimui, kol nebus pašalinti visi Akte nurodyti trūkumai ir Šalys to nepatvirtins Akte parašais;
      4. Pardavėjas turi teisę pateikti Sąskaitą už tinkamai ir kokybiškai, be trūkumų, įskaitant neesminius, įvykdytus įsipareigojimus ar jų dalį tik po Akto pasirašymo, kuriuo Pirkėjas patvirtino atitinkamų įsipareigojimų ar jų dalies perėmimą ir kokybę (jei Sutarties SD nenumatyta kita apmokėjimo tvarka). Aktas surašomas dviem vienodą teisinę galią turinčiais egzemplioriais, kuriuos pasirašo abiejų Šalių įgalioti asmenys, jei Sutarties SD nenumatyta kitaip;
      5. Jei Sutarties SD ir (ar) Techninėje specifikacijoje nenumatyta kitaip, Pirkėjas turi ne vėliau kaip per 5 (penkias) Darbo dienas nuo Pardavėjo raštiško kreipimosi gavimo pasirašyti Aktą arba Akte nurodyti trūkumus ir grąžinti Aktą Pardavėjui. Kai trūkumai pašalinti, Pardavėjas pakartotinai kreipiasi į Pirkėją ir jei nustatoma, kad trūkumai pašalinti, Pirkėjas tai pažymi Akte, Šalys pasirašo Aktą ir Pardavėjas įgyja teisę į apmokėjimą Sutartyje nustatyta tvarka. Akto pasirašymas neapriboja Pirkėjo teisės kreiptis į Pardavėją dėl paslėptų defektų šalinimo Pardavėjo sąskaita;
      6. Pardavėjas Akto pasirašymo metu atiduoda Pirkėjo nuosavybėn visus dokumentus bei duomenis, nurodytus Sutartyje ir (ar) Techninėje specifikacijoje ir (ar) Pirkimo dokumentuose kurie priklauso įvykdytai įsipareigojimų daliai. Kol Pirkėjui nepateikiami su Prekių naudojimusi susiję ar kiti Sutartyje ir (ar) Techninėje specifikacijoje nurodyti dokumentai ir informacija, laikoma, kad Pardavėjo sutartiniai įsipareigojimai neįvykdyti;
      7. Prekių tiekimo, įskaitant visas su Prekių tiekimu susijusius Darbus ir (ar) Paslaugas, išlaidos turi būti įskaičiuotos į Pardavėjo Pasiūlymą ir apmokamos tik Pardavėjo sąskaita, jei Sutartyje ir (ar) Techninėje specifikacijoje nenurodyta kitaip;
      8. Prekių atsitiktinio žuvimo ar sugedimo rizika iki Akto pasirašymo (Pardavėjui pašalinus trūkumus) momento tenka Pardavėjui;
   2. Perkamoms Prekės taikomos žemiau išdėstytos sąlygos:
      1. Sutarties galiojimo metu Pardavėjas turi teisę keisti Prekės modelį ir (ar) gamintoją, tik gavęs rašytinį Pirkėjo sutikimą. Siekdamas keisti Prekę, Pardavėjas privalo pateikti Pirkėjui argumentuotą prašymą su objektyviais įrodymais, kad keičiamos naujos Prekės visiškai atitinka Sutarties reikalavimus, yra ne prastesnės, o lygiavertės ar geresnės kokybės, nebus keičiami Prekių įkainiai (išskyrus teisę mažinti įkainius), pristatymo terminai ir kitos Sutarties sąlygos, bei pateikti keičiamų naujų prekių dokumentus;
      2. Šalys susitaria, kad atskiras Susitarimas dėl Sutarties keitimo (modelio ar gamintojo keitimo) pasirašomas nebus, lygiaverčiu dokumentu bus laikoma Pardavėjo rašytinis prašymas su dokumentais ir paaiškinimais bei rašytinis Pirkėjo sutikimas, pasirašytas įgalioto atstovo. Visi Pardavėjo pateikti dokumentai bei Pirkėjo sutikimas laikomi neatskiriama Sutarties dalimi;
   3. **Sutarties pratęsimas:**
      1. Nesibaigus Sutartyje nustatytam Sutarties vykdymo terminui, Šalių rašytiniu Susitarimu, Sutarties vykdymo terminai gali būti pratęsti, jeigu Pardavėjas, likus ne mažiau kaip 10 (dešimt) Dienų iki termino pabaigos (dešimties Dienų reikalavimas netaikomas, jei terminas yra trumpesnis nei 15 (penkiolika) Dienų, tokiu atveju Pardavėjas privalo kreiptis dėl termino pratęsimo likus ne mažiau kaip 2 (dviem) Darbo dienoms), pateikia Pirkėjui argumentuotą prašymą pratęsti Prekių tiekimo terminą, kartu su prašymu pateikdamas objektyvius įrodymus, pagrindžiančius bent vieną iš nurodytų aplinkybių:
         1. Pirkėjo pateikiami papildomi nurodymai Pardavėjui turi įtakos Pardavėjo Prekių tiekimo ir (ar) Paslaugų teikimo, ir (ar) Darbų atlikimo terminui (-ams);
         2. Dėl aplinkybių lemiančių Prekių trūkumą rinkoje ir (ar) jų pristatymą Sutartyje nustatytais terminai kurių profesionalus ir patyręs Pardavėjas negalėjo numatyti Pirkimo metu iki Pasiūlymo pateikimo termino pabaigos. Pardavėjas, remdamasis šiame punkte nurodytomis aplinkybėmis, privalo pateikti šias aplinkybes patvirtinančius dokumentus ir Pirkėjui įrodyti jų pagrįstumą (Prekių užsakymo iš gamintojo kopijas, užsakymo pateikimo metu numatytą gamintojo pristatymo terminą, oficialų gamintojo raštą su nurodytomis aplinkybėmis dėl kurių Prekių rinkoje trūksta ir (ar) jos negali būti pristatomos Sutartyje nustatytais terminais, įrodymus apie Prekių pristatymą Pasiūlymo teikimo metu ir pan.).
         3. valstybės ar savivaldos institucijų veiksmai arba bet kokios kitos kliūtys, priskirtinos Pardavėjui ir (arba) Pirkėjui samdomiems tretiesiems asmenims, trukdo Pardavėjui laiku pristatyti Prekes (įskaitant, bet neapsiribojant, leidimų, sutikimų ar kitokių analogiškų dokumentų neišdavimas Teisės aktų nustatytais terminais, kai nėra Pardavėjo kaltės). Pardavėjas turi įrodyti, kad Pardavėjas kaip profesionalus rinkos dalyvis, išmanantis rinką ir Teisės aktus, negalėjo numatyti šių aplinkybių Pasiūlymo teikimo metu ar, kad institucijos vėluoja nuo oficialiai joms nustatyto atsakymo termino pateikti atitinkamus leidimus ir (ar) dokumentus ne dėl Pardavėjo kaltės: netinkamos kokybės dokumentų pateikimas, pakartotinis derinimas dėl Pardavėjo aplaidumo ir (ar) kaltės nelaikomas tinkamu pagrindu;
         4. vykdant Sutartį, paaiškėja šios Sutarties pasirašymo metu nenumatytos aplinkybės (nenumatytas Pirkėjo pateikto Užsakymo keitimas, trečiųjų asmenų, priskirtinų Pirkėjui, veiksmai ar neveikimas, ikiteismine ar teismine tvarka vykstantys ginčai, su Sutarties vykdymu susijusių Teisės aktų nuostatų pasikeitimas, Pirkėjui paaiškėja naujos aplinkybės, kurioms esant būtina peržiūrėti Užsakymo kiekį ar pristatymo sąlygas ir pan.);
         5. Pardavėjas negali laiku pristatyti Prekių ir (ar) teikti Paslaugų, ir (ar) atlikti Darbų dėl kompetentingų institucijų sprendimu sustabdytos ar apribotos jo veiklos, jei toks sprendimas nepriklauso nuo paties Pardavėjo, jo vadovybės, personalo veikimo ir (ar) neveikimo ir dėl šių priežasčių Pardavėjas objektyviai negali pristatyti Prekių ir (ar) teikti Paslaugų, ir (ar) atlikti Darbų Sutartyje nustatytais terminais, bei pateikia įrodymus, pagrindžiančius, kokių priemonių yra imamasi, kad aplinkybės, trukdančios vykdyti Sutartimi prisiimtus įsipareigojimus, būtų pašalintos ir Prekės turi būti pristatytos kuo greičiau;
         6. Pirkėjas nevykdo ar netinkamai vykdo savo įsipareigojimus pagal šią Sutartį ir todėl Pardavėjas negali pristatyti Prekių ir (ar) teikti Paslaugų, ir (ar) atlikti Darbų;
         7. ypač nepalankios meteorologinės sąlygos turi įtakos Pardavėjo Prekių pristatymo ir (ar) Paslaugų, ir (ar) Darbų atlikimo teikimo terminams;
         8. yra kitos aplinkybės, aiškiai nurodytos Sutartyje ir (ar) Techninėje specifikacijoje.
      2. Pirkėjas taip pat turi teisę inicijuoti Sutarties vykdymo termino (-ų) pratęsimą, jei yra bent viena iš Sutarties BD 6.3.1. punkte nurodytų aplinkybių.
      3. Pardavėjo kontrahento (Ūkio subjekto, kurio pajėgumais remiamasi, Subtiekėjo, trečiųjų asmenų ar kt.) sutartinių įsipareigojimų nevykdymas nėra laikomas svarbia aplinkybe, kurios pagrindu būtų galima pratęsti Sutarties vykdymo terminą, išskyrus atvejus, kai Pardavėjo kontrahento veikla jo valstybės kompetentingų institucijų sprendimų yra sustabdyta ir (ar) apribota, šios aplinkybės nepriklauso nuo jo paties, jo vadovybės, personalo veikimo ir (ar) neveikimo, taip pat dėl kontrahento valstybėje vykstančios blokados, terorizmo, perversmo, kitų neramumų, radiacinio ar kitokio pavojingo gyvybei oro užterštumo, kompetentingų institucijų sprendimu paskelbtos pandemijos, ekstremalios situacijos ir Pardavėjo kontrahento pakeisti kitu kontrahentu objektyviai neįmanoma (pvz. Prekes gamina vienintelis kontrahentas ir nėra kitos alternatyvos), o šių aplinkybių Pardavėjas negalėjo kontroliuoti bei protingai numatyti Sutarties sudarymo metu. Pardavėjas, šiuo pagrindu prašydamas pratęsti Sutarties vykdymo terminus, privalo Pirkėjui pateikti rašytinius įrodymus, pagrindžiančius aplinkybių, kuriomis remiamasi, egzistavimą bei dėl kokių priežasčių pakeisti kontrahento kitu objektyviai neįmanoma. Pardavėjo kontrahento pakeitimo ekonominės pasekmės tenka pačiam Pardavėjui ir negali būti laikomos pagrįsta priežastimi nekeisti kontrahento.
      4. Sutartyje nustatytas Sutarties vykdymo terminas, vadovaujantis Sutarties BD 6.3.1. ir (ar) 6.3.3.punktu (- ais), gali būti pratęsiamas tik tam laikotarpiui, kurį gali įrodyti Pardavėjas pateikęs objektyvius įrodymus (nuotraukos, prašymai, dokumentai, raštai su datomis, valstybės institucijų patvirtinimai ar kt.).
      5. Sutarties pratęsimų skaičius neribojamas, tačiau bendras Sutarties vykdymo terminas negali būti ilgesnis kaip 3 (treji) metai.
      6. Sutarties vykdymo termino pratęsimas visais atvejais įforminamas rašytiniu Šalių Susitarimu.
      7. Pardavėjui vėluojant vykdyti Sutartyje nustatytus terminus, Pardavėjas, Pirkėjui pareikalavus, moka Pirkėjui Sutarties SD nustatyto dydžio netesybas bei atlygina Pirkėjo dėl to patirtus nuostolius tiek, kiek jų nepadengia netesybos. Jei vėlavimas trunka ilgiau nei 10 (dešimt) Dienų, Pirkėjas, prieš tai informavęs Pardavėją ir nelaukdamas Pardavėjo atsakymo, turi teisę įsigyti tokias pat ar lygiavertes Prekes rinkoje ar kitokiu būdu sumažinti žalos atsiradimo tikimybę ar ją sumažinti, o Pardavėjas įsipareigoja atlyginti turėtas išlaidas pagal Pirkėjo pateiktą apmokėjimo dokumentą. Turėtos išlaidos – visos išlaidos, susijusios su šiame punkte nurodytais veiksmais įskaitant bet neapsiribojant: transportavimo, diegimo, Prekių kainos skirtumą, naujo pirkimo konkurso organizavimą, alternatyvių priemonių žalai (nuostoliams) sumažinti taikymo kaštai ir pan.
      8. Netesybų sumokėjimas neatleidžia Pardavėjo nuo pareigos pašalinti trūkumus ir tinkamai vykdyti Sutartį. Pirkėjui pareiškus reikalavimą atlyginti patirtus nuostolius, netesybos įskaitomos į nuostolių atlyginimą.
      9. Pirkėjas, gavęs argumentuotą Pardavėjo prašymą, kuriame aiškiai nurodomos ir objektyviai pagrindžiamos Sutarties vykdymo terminų pažeidimo (vėlavimo) priežastys, susijusios su bent viena iš Sutarties BD 6.3.1. ir (ar) 6.3.3. punkte (-uose) išvardintų aplinkybių, pagrįstų faktiniais įrodymais, turi teisę nereikalauti Pardavėjo mokėti netesybų šių aplinkybių egzistavimo laikotarpiu, tačiau tik tuo atveju, jei Sutarties vykdymo terminas nebuvo pratęstas laiku ne dėl Pardavėjo aplaidumo ar neveikimo.
      10. Pirkėjas taip pat turi teisę inicijuoti atleidimo nuo netesybų procedūrą, jei jis nustato, kad aplinkybės, dėl kurių turi būti mokamos netesybos, atsirado dėl Pirkėjo veiksmų, priklausančių nuo Pirkėjo, ar yra bent viena iš Sutarties BD 6.3.1. ir (ar) 6.3.3. punkte (-uose) nurodytų aplinkybių. Tokiu atveju Pirkėjas privalo objektyviai pagrįsti aplinkybes ir raštu pranešti Pardavėjui apie netesybų netaikymą, nurodydamas priežastis ir netesybų netaikymo periodą.
      11. Pardavėjo kontrahento (Ūkio subjekto, kurio pajėgumais remiamasi, Subtiekėjo, trečiųjų asmenų ar kt.) sutartinių įsipareigojimų nevykdymas nėra laikomas aplinkybe, kurios pagrindu būtų galima atleisti Pardavėją nuo netesybų mokėjimo.
      12. Sutartyje nustatytas atleidimas nuo netesybų, vadovaujantis Sutarties BD 6.3.9. punktu, gali būti taikomas tik tam laikotarpiui, kurį gali įrodyti ir pagrįsti atleidimą inicijavusi Šalis, pateikusi objektyvius įrodymus (nuotraukos, prašymai, dokumentai, raštai su datomis, valstybės institucijų patvirtinimai ar kt.) kiekvienai prašomai atleidimo dienai, aiškiai nurodant kaip pasireiškė aplinkybė, kiek laiko ji truko, kodėl tiek laiko Pardavėjas negalėjo jos pašalinti ir pan.
      13. Pirkėjas visais atvejais privalo raštu išnagrinėti visus argumentus bei įrodymus ir nustatyti pagrįstą atleidimo nuo netesybų laikotarpį bei raštu informuoti Pardavėją. Netesybų netaikymas neatleidžia Pardavėjo nuo tinkamo sutartinių įsipareigojimų vykdymo Sutartyje nustatyta tvarka ir terminais. Netesybų netaikymas nepratęsia Sutarties galiojimo termino.
   4. **Sutarties stabdymas:**
      1. Sutartinių įsipareigojimų vykdymą galima stabdyti pagrįstam laikotarpiui, bet ne ilgiau kaip 12 (dvylikai) mėnesių esant šioms aplinkybėms:
         1. Pirkėjas negauna Europos Sąjungos, valstybės ar savivaldybės finansavimo projekto vykdymui;
         2. Pirkėjui būtinas papildomas laikas įvykdyti viešojo pirkimo procedūras, kurių neįvykdžius negalima tęsti sutarties vykdymo;
         3. laiku nepateikta įranga, kurią privalo pateikti Pirkėjas.
      2. Šalys įsipareigoja nedelsiant, bet ne vėliau, kaip per 10 (dešimt) Darbo dienų raštu informuoti kitą Šalį apie Sutarties BD 6.4.1. nurodytų aplinkybių atsiradimą.
      3. Pardavėjas nedelsiant, bet ne vėliau, kaip per 10 (dešimt) Darbo dienų apie Sutarties BD 6.4.1. punkte nurodytų aplinkybių atsiradimą pateikęs raštišką prašymą ir visus susijusius įrodymus, gauna Pirkėjo sutikimą dėl įsipareigojimų vykdymo termino sustabdymo. Šalims įvykdžius visas šiame punkte nurodytas sąlygas bus sudaromas rašytinis Šalių Susitarimas.
      4. Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties. Atnaujinus Sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui (Sutarties galiojimui) jų sustabdymo metu.
3. **Šalių patvirtinimai ir garantijos**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal buveinės valstybės Teisės aktų reikalavimus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų;
      3. sudarydama Sutartį, Šalis neviršija savo kompetencijos ir nepažeidžia ją saistančių Teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
      4. Šalies atstovai, pasirašę šią Sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija;
      5. Šaliai nėra žinoma apie jokius būsimus teisinės aplinkos pasikeitimus, kurie gali turėti įtakos Šalies įsipareigojimų pagal šią Sutartį vykdymui;
      6. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas;
      7. Sutarties įsigaliojimo dieną Šalims šios Sutarties sąlygos yra aiškios ir vykdytinos;
      8. nei šios Sutarties sudarymas, nei Pirkėjo ar Pardavėjo šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokių Šalims taikomų Teisės aktų nuostatų.
   2. **Pardavėjas patvirtina, kad:** 
      1. nedalyvauja Lietuvos Respublikos konkurencijos įstatymo 5 straipsnyje nurodytuose draudžiamuose susitarimuose ir susitarimuose, pažeidžiančiuose PĮ nurodytus principus;
      2. turi visus Teisės aktais numatytus leidimus, licencijas, darbuotojus, organizacines ir technines priemones, reikalingas Prekėms tiekti;
      3. į Pasiūlymo kainą įskaičiavo visas išlaidas ir mokesčius, būtinus tinkamam Sutarties įvykdymui Sutartyje nustatytais terminais ir tvarka bei prisiima riziką dėl to, kad gali padidėti su Sutarties vykdymu susijusios Pardavėjo išlaidos ir (arba) Pardavėjui Sutarties vykdymas taps sudėtingesnis;
      4. yra susipažinęs arba įsipareigoja susipažinti su visais Pirkėjo vidaus Teisės aktais, reikšmingais tinkamam Pardavėjo įsipareigojimų vykdymui ir įsipareigoja tinkamai juos vykdyti;
      5. tiek Sutarties sudarymo metu, tiek visą jos galiojimo laikotarpį Pardavėjui (jo pasitelkiami Subtiekėjai, Ūkio subjektai, kurių pajėgumais remiamasi ar kitos trečiosios šalys) ir (ar) jo (jų) akcininkas (-ai) ir (ar) tiesioginis (-iai) ar netiesioginis (-iai) galutinis (-iai) naudos gavėjas (-ai) ir (ar) jų valdomas (-i) subjektas (-ai) (toliau – Subjektai), nėra įtraukti į bet kokį Europos Sąjungos ir (ar) Jungtinių Tautų ir (ar) Didžiosios Britanijos ir (ar) Jungtinių Amerikos Valstijų ir (ar) Lietuvos Respublikos prekybinių, ekonominių, finansinių ar kitų sankcijų sąrašą (-us) ir (ar) panašų sąrašą (toliau – Sankcijų sąrašai), o taip pat nei vienam iš Subjektų nėra pareikštas bet koks įtarimas, susijęs su dalyvavimu pinigų plovimo, teroristinės veiklos finansavimo ar mokestiniu sukčiavimu susijusioje veikloje ir (ar) įsitraukimu į tokią veiklą. Pardavėjas Sutarties vykdymo metu įsipareigoja nedelsdamas raštu, bet ne vėliau nei per 1 (vieną) Darbo dieną nuo nurodytų aplinkybių atsiradimo, pranešti Pirkėjui informaciją apie Subjektų įtraukimą į Sankcijų sąrašus, taip pat apie Subjektui pareikštus įtarimus dėl aukščiau nurodytų veiklų ir (ar) įsitraukimo į tokias veiklas. Subjektų, kurių akcijomis prekiaujama vertybinių popierių biržoje, naudos gavėjui nustatyti taikomi Lietuvos Respublikos pinigų plovimo ir teroristų finansavimo įstatyme nustatyti kriterijai. Šiame punkte nustatytų reikalavimų pažeidimas ir (ar) nesilaikymas sukelia Sutartyje nurodytas pasekmes.
   3. **Pirkėjas patvirtina, kad:**
      1. įvykdė šiai Sutarčiai sudaryti būtinas viešųjų pirkimų procedūras;
      2. priims pagal šios Sutarties nuostatas kokybiškai patiektas Prekes, ir (ar) suteiktas Paslaugas ir (ar) atliktus Darbus, ir atsiskaitys Sutartyje nustatyta tvarka.
   4. Jei paaiškėja, kad šioje Sutartyje nurodyti Šalių patvirtinimai (-as) ir (ar) pareiškimai (-as) yra melagingi (-as) ir (ar) klaidingi (-as), tai Šalis privalo atlyginti kitai Šaliai dėl tokių (-io) melagingų (-o), ir (ar) klaidingų (-o) patvirtinimų (-i) ir (ar) pareiškimų (-o) patirtus nuostolius.
4. **Šalių teisės ir pareigos**
   1. **Pirkėjas įsipareigoja:**
      1. vykdyti Sutartį, laikantis Sutartyje nurodytų sąlygų ir Teisės aktų reikalavimų;
      2. Sutarties vykdymo metu bendradarbiauti su Pardavėju, teikiant Sutarties vykdymui pagrįstai reikalingą informaciją, kuri buvo aiškiai nurodyta Pirkimo sąlygose ar Šalių suderintame dokumente;
      3. Pardavėjui tinkamai įvykdžius sutartinius įsipareigojimus, priimti Sutartyje nustatyta tvarka ir terminais tinkamai pristatytas Prekes ir sumokėti sutartą kainą;
      4. Suteikti reikiamus įgaliojimus Pardavėjui veikti Pirkėjo vardu (jei tokie įgaliojimai yra reikalingi pagal Sutartį);
      5. tinkamai vykdyti kitus įsipareigojimus, numatytus Sutartyje.
   2. **Pirkėjas turi teisę:**
      1. į tinkamą, sąžiningą Pardavėjo sutartinių įsipareigojimų vykdymą visą Sutarties galiojimo laikotarpį bei netesybas, nuostolių atlyginimą, jei Pardavėjas nesilaiko sutartinių įsipareigojimų ar (ir) pažeidžia Teisės aktų reikalavimus;
      2. įspėjus prieš 5 (penkias) Darbo dienas, atlikti Pardavėjo (ir jo pasitelktų asmenų) patikrinimus ar reikalauti pateikti įvykdytų įsipareigojimų ataskaitą raštu ar kitus dokumentus, patvirtinančius tinkamą Sutarties vykdymą ir (ar) su Sutarties vykdymu ar Sutartyje dalyvaujančių asmenų kvalifikaciją, kompetenciją, kitus pajėgumus. Atsisakymas teikti ataskaitą, kitą prašomą dokumentaciją ar vėlavimas ilgiau nei 30 (trisdešimt) Dienų nuo Pardavėjo prašyme nurodyto termino pateikti ataskaitą, dokumentus ar leisti atlikti patikrinimus laikomas atsisakymu vykdyti Sutartį;
      3. Sutarties vykdymo metu raštiško ir motyvuoto prašymo pagrindu reikalauti Pardavėjo darbuotojo, Specialisto, pasitelktų asmenų ar vadovaujančio personalo pakeitimo, jei mano, kad atitinkamas asmuo ar jų grupė kelia grėsmę nacionaliniam saugumui, Sutarties vykdymo saugumui ir (ar) netinkamai vykdo pareigas;
      4. teikti pastabas, susijusias su Pardavėjo Sutarties vykdymu, į kurias Pardavėjas privalo atsižvelgti. Pastabų pateikimas, susijęs su Pirkėjo prievole vykdyti Sutarties kontrolę ir (ar) įsitikinti Pardavėjo įsipareigojimų tinkamu vykdymu, nelaikomi pagrindu pratęsti terminus.
      5. Sutarties vykdymo metu patikrinti Pardavėjo ir (arba) jo pasitelktų asmenų atitiktį Lietuvos Respublikos teisės aktams, reglamentuojantiems privalomus nacionalinio saugumo ir kitų strateginių interesų užtikrinimo kriterijus / principus ir (arba) dėl PĮ 58 straipsnio 41 dalyje, ir (arba) PĮ 50 straipsnio 9 dalyje (kai taikoma) ir (ar) Viešųjų pirkimų įstatymo 47 straipsnio 9 dalyje (kai taikoma) numatytiems reikalavimams. Tuo atveju, jei Sutarties galiojimo metu paaiškėja, jog Pardavėjas neatitinka šių kriterijų / nuostatų / principų ir nustatytų neatitikimų neištaiso per Pirkėjo nurodytą terminą, Pirkėjas įgyja teisę, įspėjęs prieš 10 (dešimt) Dienų, vienašališkai nutraukti Sutartį, neatlygindamas jokių nuostolių, apimant bet neapsiribojant, nuostolius dėl minimalių Pirkimo objekto kiekių išpirkimo;
      6. Atsisakyti Prekių ir (ar) Paslaugų ir (ar) Darbų, jeigu jie tapo nebereikalingi ir atsisakyti priimti tas Prekes, kurių Pirkėjas neužsakė.
   3. **Pardavėjas įsipareigoja**:
      1. Tinkamai ir sąžiningai vykdyti Sutartį;
      2. Sutartyje nustatytais terminais perduoti Pirkėjui Sutartyje nurodytas Prekes ir ištaisyti nustatytus trūkumus. Užtikrinti Prekių kokybę ir trūkumų šalinimą Sutartyje nustatytais terminais visą Garantinį terminą, įskaitant ir atvejus, jei Sutartis baigiasi ar nutraukiama anksčiau nei pasibaigia Garantinis terminas;
      3. teikti kokybiškas, Pirkimo sąlygų reikalavimus atitinkančias Pasiūlyme nurodytas Prekes ir (ar) teikti Paslaugas ir (ar) atlikti Darbus Sutartyje nustatytais terminais ir tvarka;
      4. savo sąskaita pasirūpinti įranga ir darbo jėga, reikalinga tinkamam Sutarties vykdymui, jei Sutartyje ir (ar) Techninėje specifikacijoje nenurodyta kitaip;
      5. prisiimti Prekių (ar jų dalies) atsitiktinio žuvimo ar sugedimo riziką iki Akto pasirašymo dienos;
      6. perduodant Prekes, pateikti Pirkėjui visą būtiną dokumentaciją Pirkimo sąlygose nurodyta kalba, įskaitant naudojimo ir priežiūros instrukcijas, bei nemokamai konsultuoti Pirkėją kitais, su Pardavėjo sutartiniais įsipareigojimais susijusiais klausimais, jei Pirkimo sąlygose konsultavimui nenumatytas atskiras įkainis;
      7. užtikrinti, kad Sutartį vykdytų asmenys, turintys reikalingą kvalifikaciją ir patirtį, atitinkančią nustatytą Pirkimo sąlygose;
      8. nedelsiant raštu informuoti Pirkėją apie bet kurias aplinkybes, kurios trukdo ar gali sutrukdyti Pardavėjui vykdyti sutartinius įsipareigojimus Sutartyje nustatytais terminais bei tvarka;
      9. užtikrinti saugos darbe, priešgaisrinės saugos, aplinkos apsaugos, asmens duomenų bei kitų Teisės aktų nustatytų reikalavimų, taikomų šiai Sutarčiai, laikymąsi. Materialiai atsakyti už šių reikalavimų nesilaikymą prieš Pirkėją ar trečiąsias šalis ar Pardavėjo darbuotojus;
      10. atsižvelgti į Sutarties vykdymo metu Pirkėjo pateiktas pastabas, papildomą informaciją, jei jos bus teikiamos;
      11. Pardavėjas, vykdydamas Sutartį, veikia kaip profesionalus rinkos dalyvis, todėl dėl bet kokių pretenzijų, nuostolių, atsirandančių dėl Pardavėjo veiksmų ar aplaidumo, ar Teisės aktų pažeidimo, prisiima visą atsakomybę bei privalo atlyginti dėl savo kaltų ir (ar) neatsargių veiksmų ar neveikimu padarytą žalą Pirkėjui ir (ar) trečiosioms šalims bei jų patirtus nuostolius, tame tarpe dėl bet kokių Teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo. Pardavėjas yra materialiai atsakingas už žalą dėl Prekių trūkumų ir (ar) kokybės, kilusią Garantinio termino galiojimo metu;
      12. Pardavėjas garantuoja Pirkėjui ir (ar) tretiesiems asmenims nuostolių atlyginimą, jei Pardavėjas ar jo Specialistai, darbuotojai, atstovai Sutarties vykdymo metu sunaikintų ar kitaip sugadintų Pirkėjo ar trečiųjų šalių turtą ar sukeltų žalą sveikatai, gyvybei ir (ar) jei Pardavėjas ar jo Specialistai, darbuotojai, pasitelkti asmenys nesilaikytų Lietuvos Respublikoje galiojančių Teisės aktų reikalavimų ir dėl to Pirkėjui ir (ar) tretiesiems asmenims būtų pateikti kokie nors reikalavimai ar pradėti procesiniai veiksmai;
      13. Jeigu pagal Sutarties objektą perkamos Prekės ir (ar) įsigyjamos Paslaugos ir (ar) atliekami Darbai susiję su informacinių ir ryšių technologijomis, **Pardavėjas tiekdamas Prekes ir (ar) teikdamas Paslaugas ir (ar) atlikdamas Darbus privalo vadovautis** Lietuvos Respublikos kibernetinio saugumo įstatymu ir Organizacinių ir techninių kibernetinio saugumo reikalavimų, taikomų kibernetinio saugumo subjektams valdantiems ypatingos svarbos informacinę infrastruktūrą, aprašu, patvirtintu Lietuvos Respublikos Vyriausybės 2018 m. gruodžio 5 d. nutarimu Nr. 1209 „Dėl Lietuvos Respublikos kibernetinio saugumo įstatymo įgyvendinimo" (galiojančiomis aktualiomis redakcijomis);
      14. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Esant poreikiui, pasirašyti papildomus konfidencialumo įsipareigojimus Sutarties pasirašymo ar (ir) Sutarties vykdymo metu;
      15. Laikytis Pirkėjo patvirtinto Klientų aptarnavimo standarto reikalavimų, kuris viešai paskelbtas <http://www.vv.lt/lt/partneriams>;
      16. Laikytis Pirkėjo patvirtinto Tiekėjų elgesio kodekso, kuris viešai paskelbtas <http://www.vv.lt/lt/partneriams>;
      17. Vadovautis Pirkėjo patvirtinta Technine politika, kuri viešai paskelbta <http://www.vv.lt/lt/partneriams>.
      18. Pardavėjas privalo užtikrinti, kad šio Sutarties 8.3.13 – 8.3.17. punktų reikalavimų laikytųsi tiek Pardavėjas, tiek ir jo Sutarties vykdymui pasitelkiamų Ūkio subjektų, kurių pajėgumais remiamasi ir (ar) Subtiekėjų darbuotojai, valdymo ir priežiūros organų nariai bei kiti atstovai;
      19. nedelsiant informuoti apie Sutarties galiojimo metu atsiradusias aplinkybes, dėl kurių Sutartis gali neatitikti Techninės politikos, Tiekėjų elgesio kodekso nuostatų, nacionalinio saugumo, korupcijos prevencijos, ekonominių ir kitų tarptautinių sankcijų ar kitų viešiems interesų apsaugai skirtų Teisės aktų reikalavimų;
      20. Sąskaitas teikti Teisės aktų ir (ar) Sutartyje nustatyta tvarka ir priemonėmis*;*
      21. tinkamai vykdyti kitus įsipareigojimus, numatytus Sutartyje ir galiojančiuose Teisės aktuose.
      22. Savo sąskaita apsaugoti Pirkėją nuo bet kokių trečiųjų asmenų pretenzijų, nuostolių, atsirandančių dėl Pardavėjo veiksmų ar aplaidumo vykdant Sutartį bei atlyginti dėl savo veiksmų padarytą žalą, įskaitant, bet neapsiribojant žalą dėl bet kokių teisės aktų pažeidimų, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
      23. Pasibaigus Sutarties terminui bei gavus Pirkėjo prašymą, grąžinti visus iš Pirkėjo gautus, Sutarčiai vykdyti reikalingus dokumentus;
      24. Tinkamai vykdyti kitus įsipareigojimus, numatytus Sutartyje ir (ar) teisės aktuose bei užtikrinti, jog visų Sutartyje ir (ar) teisės aktuose nustatytų įsipareigojimų laikytųsi Pardavėjo personalas bei kiti asmenys, už kurių veiksmus atsako Pardavėjas;
      25. Tuo atveju, jeigu Pirkimo dokumentuose buvo keliamas reikalavimas dėl minimalaus Pardavėjo darbo užmokesčio, mokėti ne mažesnį darbo užmokestį nei buvo nurodyta Pardavėjo Pasiūlyme, Pardavėjas be atskiro Pirkėjo pareikalavimo, Sutarties SD nustatytu periodiškumu ir terminais privalo:
          1. teikti Pirkėjui dokumentus, patvirtinančius 8.3.25. punkte įtvirtintų įsipareigojimų vykdymą;
          2. informaciją apie tai, kad Pardavėjas, sudarius Sutartį, bet ne vėliau kaip iki Sutarties vykdymo pradžios, turi pateikti Sutartį vykdysiančių ir Pardavėjo nurodytas užduotis atliksiančių darbuotojų sąrašą (vardus, pavardes, gimimo datas) ir jiems siūlomo mokėti darbo užmokesčio mėnesio medianą;
          3. informaciją, kad Sutarties vykdymo metu pasikeitus nurodytai informacijai Pardavėjas nedelsdamas turi informuoti Pirkėją ir pateikti atnaujintą nurodytų darbuotojų sąrašą ir patikslintą darbo užmokesčio mėnesio medianą, jeigu taikoma.
   4. **Pardavėjas turi teisę**:
      1. gauti Sutartyje nurodytą užmokestį už laiku, tinkamai ir kokybiškai Pirkėjui perduotas Prekes;
      2. Prašyti Pardavėjo, jog jis suteiktų informaciją ir (ar) dokumentus, kurie reikalingi vykdant Sutartį ir kurių pateikimas buvo numatytas Pirkimo dokumentuose ar Sutartyje;
      3. Reikalauti, jog Pirkėjas priimtų perduodamas jo užsakytas Prekes, atitinkančias Sutarties reikalavimus, bei pasirašytų Aktą;
      4. reikalauti, kad Pirkėjas tinkamai ir laiku vykdytų kitus sutartinius įsipareigojimus.
   5. Kiti Pirkėjo ir Pardavėjo įsipareigojimai, teisės ir pareigos (jei yra), apibrėžiami galiojančiuose Lietuvos Respublikos teisės aktuose ir Sutarties SD (jei apibrėžiami).
5. **Sutarties įvykdymo užtikrinimas**
   1. Sutarties BD 9 dalies nuostatos taikomos tuomet, jei Sutarties SD ir (ar) Pirkimo sąlygose numatyta, kad Sutarties įvykdymas turi būti užtikrintas atitinkamu prievolės įvykdymo užtikrinimo būdu.
   2. Pardavėjas ne vėliau kaip per 5 (penkias) Darbo dienas nuo Sutarties pasirašymo dienos (jei Sutarties SD ar Pirkimo dokumentuose nenurodytas kitas terminas) turi pateikti Pirkėjui Pirkimo sąlygose ir (ar) Sutarties SD nurodyto dydžio neatšaukiamą, besąlyginį pirmojo pareikalavimo Sutarties įvykdymo užtikrinimą – banko garantiją arba sumokėti užstatą. Sutarties įvykdymo užtikrinimas turi būti pateiktas eurais, jei Sutarties SD nenustato kitaip. Jei Pardavėjas per šiame punkte nustatytą terminą nepateikia nustatyto Sutarties įvykdymo užtikrinimo, laikoma, kad jis atsisakė pasirašyti Sutartį.
   3. Sutarties įvykdymo užtikrinime (banko garantijoje) turi būti nurodyta, kad jį išdavęs subjektas (bankas) įsipareigoja neatšaukiamai ir besąlygiškai sumokėti Pardavėjui Sutarties SD nurodytą sumą per 5 (penkias) Darbo dienas (jei Sutarties SD ar Pirkimo dokumentuose nenurodytas kitas terminas) po Pirkėjo pirmojo rašytinio reikalavimo apie sutartinių įsipareigojimų nevykdymą ar jų netinkamą vykdymą pateikimo dienos. Pardavėjas ir (ar) minėtą užtikrinimą išdavęs subjektas neturi teisės reikalauti, jog Pirkėjas pagrįstų savo reikalavimą, t. y. Pirkėjas rašytiniame reikalavime tik nurodo kokių sutartinių įsipareigojimų Pardavėjas neįvykdė ar juos įvykdė netinkamai ir jokie papildomi įrodymai nėra pateikiami. Pirkėjas neįsipareigoja įrodyti realiai patirtų nuostolių ir Pardavėjas pateikdamas Sutarties įvykdymo užtikrinimą pareiškia ir garantuoja, jog Sutarties įvykdymo užtikrinimo suma, nurodyta Sutarties SD, laikytina minimaliais Pirkėjo nuostoliais, kurių atskirai nereikia įrodinėti.
   4. Sutarties įvykdymo užtikrinimas turi galioti visą Sutarties galiojimo laikotarpį (įskaitant pratęsimus), jeigu Sutarties SD sąlygose nenurodyta kitaip. Tuo atveju, jeigu Sutarties terminas buvo pratęstas, Pardavėjas privalo ne vėliau kaip per 5 (penkias) Darbo dienas nuo Susitarimo dėl Sutarties termino pratęsimo pasirašymo dienos (jei Sutarties SD ar Pirkimo dokumentuose nenurodytas kitas terminas) pateikti naują Sutarties įvykdymo užtikrinimą.
   5. Pardavėjas turi teisę prašyti Pirkėjo, jog prieš pateikiant Sutarties įvykdymo užtikrinimą (banko garantiją), Pirkėjas įvertintų ir patvirtintų, kad Pardavėjo siūlomą ir šiame punkte minėtą Sutarties įvykdymo užtikrinimą Pirkėjas sutinka priimti. Jei minėtas Sutarties įvykdymo užtikrinimas neatitinka Sutartyje keliamų reikalavimų, Pirkėjas turi teisę jo nepriimti ir (ar) laikyti jį negaliojančiu, ir (ar) kreiptis į Pardavėją dėl naujo užtikrinimo pateikimo Pirkėjui, o Pardavėjas privalo tokį užtikrinimą pateikti per trumpiausiai įmanomą terminą, tačiau ne vėliau, kaip per 14 (keturiolika) Dienų. Pardavėjui laiku nepateikus naujo šiame punkte minėto Sutarties įvykdymo užtikrinimo, Pirkėjas turi teisę pareikšti reikalavimą pagal turimą užtikrinimą ir (ar) sulaikyti mokėjimus Pardavėjui(atitinkame Sutarties įvykdymo užtikrinime nurodytai sumai). Tokiu atveju sulaikytos sumos Pardavėjui bus išmokėtos ne anksčiau nei bus pateiktas naujas Sutarties įvykdymo užtikrinimas (arba kitaip išnyks įsipareigojimas jį pateikti).
   6. Pirkėjas grąžina Pardavėjui Sutarties įvykdymo užtikrinimą (banko garantiją arba užstatą) ne vėliau kaip per 30 (trisdešimt) Dienų nuo tinkamo Pardavėjo Sutartimi prisiimtų įsipareigojimų įvykdymo dienos (jei Sutarties SD ar Pirkimo dokumentuose nenurodytas kitas terminas). Šis Sutarties punktas nėra taikomas tuo atveju, jeigu šiame skyriuje nustatyta tvarka pateikiama kvalifikuotu elektroniniu parašu patvirtinta banko garantija.
6. **Draudimas**
   1. Sutarties BD 10 dalies nuostatos taikomos tuomet, jei Sutarties SD numatyta Pardavėjo pareiga būti apsidraudusiam nurodytu draudimu.
   2. Pardavėjas iki Sutarties įsigaliojimo momento privalo apdrausti arba būti apdraudęs savo atsakomybę Sutarties SD nurodytu draudimu ne mažesne nei Sutarties SD nurodyta suma visam Sutarties galiojimo laikotarpiui bei ne vėliau, kaip per 10 (dešimt) Dienų nuo Sutarties pasirašymo dienos pateikti Pirkėjui tai patvirtinančią draudimo liudijimo (poliso) kopiją bei draudimo poliso apmokėjimą patvirtinantį dokumentą.
   3. Jeigu draudimo sutarties terminas pasibaigia anksčiau, negu numatyta Teisės aktuose ir (arba) Sutarties SD sąlygose, Pardavėjas privalo pratęsti (atnaujinti) draudimo sutartį ir pateikti Pirkėjui tai patvirtinančius dokumentus likus ne mažiau nei 10 Darbo dienų iki draudimo sutarties termino pabaigos tol, kol ši Sutartis galios.
   4. Jeigu Pardavėjas Sutarties BD 10.2. ir 10.3. p. nurodytomis sąlygomis nesudaro draudimo sutarties, jos nepratęsia arba nepateikia įrodymų apie jos sudarymą, pratęsimą ar galiojimą, Pirkėjas turi teisę sustabdyti Pardavėjui priklausančių sumų mokėjimą, kol Pardavėjas įvykdys visus savo įsipareigojimus, numatytus šios Sutarties BD dalyje, arba vienašališkai Sutarties BD nustatyta tvarka nutraukti Sutartį dėl esminio jos pažeidimo. Pardavėjas neturi teisės daryti jokių draudimo sutarčių sąlygų pakeitimų be išankstinio raštiško Pirkėjo sutikimo.
7. **Atsakomybė**
   1. Už savo sutartinių įsipareigojimų nevykdymą ar netinkamą vykdymą Šalys atsako Sutartyje ir Teisės aktuose nustatyta tvarka. Šalys pareiškia, kad nustatytos netesybos yra teisingo bei protingo dydžio ir yra laikomos minimaliais nuostoliais, kurių nereikia atskirai įrodinėti. Netesybų sumokėjimas nukentėjusiai Šaliai nedraudžia reikalauti nuostolių atlyginimo, kurių netesybos nepadengia. Nuostolių atlyginimas ir netesybų sumokėjimas neatleidžia Šalies nuo tinkamo sutartinių įsipareigojimų vykdymo .
   2. Šalis atleidžiama nuo civilinės atsakomybės, jei ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (toliau – Nenugalimos jėgos aplinkybės). Apie šių aplinkybių atsiradimą Šalis kitą Šalį privalo informuoti nedelsiant, bet ne vėliau kaip per 5 (tris) Darbo dienas nuo sužinojimo (arba turėjimo sužinoti) apie jų atsiradimą pateikdama minėtų aplinkybių egzistavimo įrodymus. Šalis, nepranešusi kitai Šaliai apie minėtas aplinkybes, negali jomis remtis kaip atleidimo nuo atsakomybės už Sutarties nevykdymą pagrindu ir ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
   3. Pirkėjas turi teisę nereikalauti netesybų, kai priskaičiuotų netesybų suma yra mažesnė nei 50 Eurų;
   4. Kiekvienos Šalies maksimali bendra atsakomybė pagal šią Sutartį gali būti papildomai apribota Sutarties SD nurodytomis sąlygomis (jeigu ji yra nurodyta);
   5. Kai Pirkimo sąlygose nurodyti tiekiamų Prekių kokybės reikalavimai ir Pardavėjo Pasiūlyme nurodytos šių reikalavimų atitiktį įrodančios reikšmės ir Pirkime ekonomiškai naudingiausias pasiūlymas buvo išrinktas pagal kainos (ar sąnaudų) ir kokybės santykį, o už atitinkamų reikalavimų atitiktį Pardavėjui buvo skiriami balai, laikoma, kad Sutarties sąlygos vykdomos su dideliais arba nuolatiniais trūkumais, jeigu:
      1. vienkartinio taikymo Sutarties atveju (kai nustatomas vienkartinis terminas Prekių tiekimui ir Prekių Trūkumai pasireiškia 2 (du) ir daugiau kartų;
      2. Jei Prekės ir (ar) Paslaugos, ir (ar) Darbai įsigyjamos (-i) pagal Užsakymus – Prekių Trūkumai pasireiškia 5 (penkis) ir daugiau kartų.
   6. Sutarties BD 11.5. punkto atveju, taikoma 2 procentų Sutarties vertės dydžio bauda už kiekvieną kartą, viršijantį Sutarties BD 11.5.1. ir 11.5.2 punkte nurodytus kartus.
   7. Prekių trūkumai šalinami Pardavėjo sąskaita, Techninėje specifikacijoje ir (ar) Sutarties SD nustatyta tvarka ir terminais. Netesybos už trūkumų nepašalinimą nustatytu terminu taikomos po Prekių pristatymo, Šalims pasirašius Aktą, ir Prekių Garantinio termino galiojimo metu. Iki Prekių perdavimo – Akto pasirašymo, nustačius trūkumus, jie šalinami Pardavėjo lėšomis per Sutarties SD ir (ar) Techninėje specifikacijoje nustatytą terminą.
   8. Šalis privalo atlyginti visus nukentėjusios Šalies nuostolius, atsiradusius dėl kitos Šalies ar su ja susijusių asmenų (Subtiekėjų, Ūkio subjektų, kurių pajėgumais remiamasi trečiųjų asmenų ir kt.) netinkamo sutartinių įsipareigojimų vykdymo ir (ar) neatsargumo, aplaidumo ar neteisėtų veiksmų / neveikimo. Pirkėjas laikomas kaltu tik tuo atveju, jei jis nevykdo Pirkimo sąlygose ar Šalių suderintame ir pasirašytame dokumente jam aiškiai su terminais nustatytų pareigų.
   9. Jei Pardavėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi Ūkio subjektų ekonominiais ir finansiniais pajėgumais, Pardavėjas ir Ūkio subjektai, kurių pajėgumais remiamasi, prisiima solidarią atsakomybę už Sutarties įvykdymą.
   10. Jeigu norminiai teisės aktai numato imperatyvius reikalavimus dėl teisės verstis veikla, tačiau tokie reikalavimai Pirkimo sąlygose nebuvo numatyti, Pardavėjas užtikrina, kad Sutartį vykdys tik tokią teisę turintys asmenys ir įsipareigoja pateikti Pirkėjui tai pagrindžiančius dokumentus iki atitinkamų veiklų vykdymo pradžios. Jei Pardavėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Pardavėjas Pirkėjui įsipareigoja, kad Sutartį vykdys tik tokią teisę turintys asmenys.
   11. Šalis nėra atleidžiama nuo atsakomybės, jei jos įsipareigojimų nevykdymui turėjo įtakos jos pačios, jos Subtiekėjų, Ūkio subjektų, kurių pajėgumais remiamasi, tą Šalį tiesiogiai ar netiesiogiai valdančių ar jos valdomų subjektų, taip pat jų darbuotojų, valdymo organų ar jų narių sprendimai, veiksmai ar neveikimas.
   12. Tuo atveju, jeigu nustatomas Pardavėjo atstovų, tiekiančių Prekes, apsvaigimo nuo alkoholio arba narkotinių medžiagų faktas, Pardavėjas pagal Pirkėjo reikalavimą moka Pirkėjui 1000,00 Eurų (tūkstančio eurų) dydžio baudą už kiekvieną pažeidimo atvejį, jeigu Sutarties SD nenumatyta kitaip.
   13. Tuo atveju, jeigu nustatoma, jog Pardavėjas nesilaiko Sutarties BD 5.15. ir 8.3.25. punktuose įtvirtintų reikalavimų, Pardavėjas pagal Pirkėjo reikalavimą moka Pirkėjui 1000,00 Eurų (tūkstančio eurų) dydžio baudą už kiekvieną pažeidimo atvejį, jeigu Sutarties SD nenumatyta kitaip.
   14. Pardavėjas, pažeidęs konfidencialumo įsipareigojimus, Pirkėjui moka 3 000,00 Eurų (trijų tūkstančių eurų) baudą ir atlygina visus Pirkėjo patirtus nuostolius, kiek jų nepadengia numatyta bauda.
   15. Jeigu paaiškėja Sutarties BD 15 dalyje (Subtiekėjai, Ūkio subjektai, kurių pajėgumais remiamasi, Specialistai, jungtinė veikla ir jų keitimo tvarka. Kvalifikacijos reikalavimai) nustatyti pažeidimai, Pardavėjas, Pirkėjui pareikalavus, privalo sumokėti 1000,00 EUR (tūkstančio eurų) dydžio baudą.
   16. Pirkėjui nutraukus Sutartį Sutarties BD 14.2.1. punkto nustatyta tvarka, Pirkėjui pareikalavus, Pardavėjas moka Pirkėjui 10 (dešimties) procentų Sutarties kainos be PVM dydžio baudą bei atlygina visus Pirkėjo tiesioginius nuostolius, susijusius su Sutarties nutraukimu, tiek, kiek pastarųjų nepadengia sumokėta bauda, jeigu Sutarties SD nenumatyta kitaip. Šiame punkte numatyta bauda nėra taikoma tuo atveju, jeigu sutartinių įsipareigojimų vykdymas yra tinkamai užtikrintas vienu iš Sutarties BD 9 dalyje nurodytų būdų, tačiau tai neatleidžia Pardavėjo nuo prievolės padengti Pirkėjo patirtus tiesioginius nuostolius tiek, kiek jų nepadengia užtikrinimo suma.
   17. Pirkėjas turi teisę reikalauti sumokėti 10 procentų nuo likutinės Sutarties kainos be PVM baudą ir atlyginti tiesioginius nuostolius, patirtus Pardavėjui pažeidus Sutarties BD 7.2.5. punkte numatytus įsipareigojimus informuoti ir (ar) pateikus klaidingą ir melaginga informaciją apie Subjektų įtraukimą į Sankcijų sąrašus ir (ar) pareikštus įtarimus dėl pinigų plovimo, teroristų finansavimo ar su mokestiniu sukčiavimu susijusios veiklos.
8. **Konfidenciali informacija**
   1. Pardavėjas įsipareigoja be Pirkėjo rašytinio sutikimo neatskleisti, neperduoti ar kitokiu būdu neperleisti tretiesiems asmenims jokios iš Pirkėjo gautos informacijos, taip pat informacijos, kurią jis sukuria vykdydamas Sutartį (nepriklausomai nuo informacijos formos), taip pat Sutarties sąlygų (išskyrus atvejus, kai Sutarties sąlygos viešojo pirkimo procedūrų metu skelbiamos viešai) (toliau – Konfidenciali informacija). Konfidencialia informacija šios Sutarties prasme yra laikoma informacija, nurodyta Pirkėjo patvirtintame Konfidencialios informacijos sąraše, skelbiamame Pirkėjo interneto svetainėje http://www.vv.lt/lt/partneriams/. Pareiga neatskleisti Konfidencialios informacijos galioja visą Sutarties galiojimo laikotarpį ir 3 (trejus) metus po jos pasibaigimo. Šio straipsnio nuostatos netaikomos informacijai, kuri: (1) yra ar tampa viešai prieinama; (2) pagal galiojančius Teisės aktų reikalavimus negali būti laikoma konfidencialia arba turi būti atskleista; (3) kitos Šalies raštu yra nurodyta kaip nekonfidenciali. Tuo atveju, jei Šaliai kyla abejonių, ar informacija yra konfidenciali, Šalis turi elgtis su tokia informacija kaip su Konfidencialia informacija.
   2. Pardavėjas, pasirašydamas Sutartį, patvirtina, jog jis susipažino su Įsipareigojimu neatskleisti konfidencialios informacijos, kuris yra skelbiamas Pirkėjo interneto svetainėje <http://www.vv.lt/lt/partneriams/>, turinys jam suprantamas ir jis įsipareigoja laikytis Įsipareigojime nurodytų sąlygų.
   3. Pardavėjas įsipareigoja Konfidencialią informaciją saugoti, laikantis taikytinų profesinių standartų, naudoti, dauginti ir atskleisti darbuotojams, valdymo organų nariams, tretiesiems asmenims (Subtiekėjams, teisiniams, finansiniams, verslo ir kt. konsultantams) tik tiek, kiek tai būtina įsipareigojimams pagal Sutartį vykdyti. Pardavėjas garantuoja, jog minėti asmenys Sutartyje nustatyta tvarka laikysis konfidencialumo įsipareigojimų.
9. **Asmens duomenų apsauga**
   1. Kiekviena Šalis užtikrina, kad asmens duomenys, gauti šios Sutarties vykdymo metu (įskaitant iki sutartinius santykius), bus tvarkomi laikantis Europos Sąjungos Bendrojo duomenų apsaugos reglamento, Lietuvos Respublikos asmens duomenų teisinės apsaugos įstatymo ir kitų taikytinų Teisės aktų nuostatų.
   2. Sutarties sudarymo ir vykdymo tikslu Šalys viena kitai perduoda reikiamų savo atstovų, fizinių asmenų, duomenis (vardą, pavardę, pareigas, kontaktinį darbo telefono numerį, darbo el. pašto adresą). Jei būtina sutarčiai vykdyti, atskirais atvejais gali būti perduodami ir kiti asmens duomenys. Šalis, perdavusi asmens duomenis, laikoma valdytoja, o gavusi duomenis Šalis – tvarkytoja, nebent Šalys raštu susitarė kitaip.
   3. Kiekviena Šalis privalo informuoti asmenis, kurių duomenys perduodami, apie jų teises ir šių teisių įgyvendinimo procedūras. Pardavėjas turi informuoti šiuos asmenis, kad Pirkėjas jų asmens duomenis tvarko Pirkėjo Privatumo politikoje, kuri viešai skelbiama Pirkėjo interneto svetainėje http://www.vv.lt/lt/apie/ad-apsauga/, numatyta tvarka.
   4. Sutarties BD 13.2 punkte nurodytus asmens duomenis kiekviena Šalis gali tvarkyti tik Sutarties BD 14.2 punkte nurodytu tikslu. Pasibaigus šiam tikslui, kiekviena Šalis privalo sunaikinti iš kitos Šalies ar tiesiogiai iš asmens duomenų subjektų gautus asmens duomenis.
   5. Kiekviena Šalis ir jos darbuotojai užtikrina visų asmens duomenų, gautų vykdant šią Sutartį, konfidencialumą. Šis konfidencialumo įsipareigojimas galioja neterminuotai, nepriklausomai nuo Sutarties galiojimo. Šis punktas taikomas ir visiems Subtiekėjams.
   6. Esant poreikiui, Šalys sudaro papildomą susitarimą dėl asmens duomenų tvarkymo. Papildomo susitarimo nuostatos nepaneigia šiame skyriuje išdėstytų Sutarties nuostatų.
10. **Sutarties galiojimas, nutraukimas ir jos keitimas**
    1. **Sutarties galiojimas:**
       1. Sutartis įsigalioja nuo bei galioja iki momento, numatyto Sutarties SD. Kokybės garantijos, atsakomybės, konfidencialumo, duomenų apsaugos, pranešimų siuntimo ir gavimo, kalbos, ginčų sprendimo, neįvykdytų finansinių įsipareigojimų ir kitos sąlygos, kurios pagal savo esmę turi galioti ir po Sutarties įvykdymo, galioja ir po Sutarties pasibaigimo (įvykdymo, nutraukimo).
       2. Bet kurios Sutarties nuostatos negaliojimas neturi įtakos kitų Sutarties nuostatų galiojimui. Šalys susitaria, vadovaujantis PĮ reikalavimais, pakeisti negaliojančią Sutarties nuostatą kita, kuri labiausiai atitiktų ankstesnės nuostatos tikslą.
    2. **Sutarties nutraukimas:**
       1. Pirkėjas turi teisę vienašališkai, nesikreipiant į teismą, nutraukti Sutartį, apie tai prieš 5 (penkias) Darbo dienas raštu pranešdamas Pardavėjui, jeigu Pardavėjas (bet kuris Pardavėjo jungtinės veiklos partneris) padaro esminį Sutarties pažeidimą ir (arba) Sutarties sąlygų vykdymas su dideliais arba nuolatiniai trūkumais). Pardavėjo padarytas Sutarties pažeidimas laikomas esminiu ir (arba) esminių Sutarties sąlygų vykdymu su dideliais arba nuolatiniais trūkumais, jeigu:
          1. Prekės ir (ar) Paslaugos ir (ar) Darbai neatitinka Sutartyje numatytų reikalavimų ir Pardavėjas du kartus iš eilės neištaiso trūkumų per Sutarties SD nustatytą terminą;
          2. Pardavėjas nesilaiko Sutartyje nustatytų terminų ir vėlavimas nuo numatyto termino pabaigos yra daugiau nei 60 (šešiasdešimt) Dienų, jei Pardavėjas nėra atleistas nuo netesybų;
          3. Pardavėjo kvalifikacija, įskaitant pašalinimo pagrindus (bent vienas neatitikimas Pardavėjo, Ūkio subjekto, kurio pajėgumais remiamasi ar Specialisto), tapo nebeatitinkančia šios Sutarties reikalavimų ir šie neatitikimai nebuvo ištaisyti per 30 (trisdešimties) Dienų nuo pareikalavimo / raginimo išsiuntimo dienos;
          4. Pardavėjas Sutarties BD nustatyta tvarka ir terminais nepratęsia Sutarties įvykdymo užtikrinimo (taikoma Sutarties pratęsimo atveju);
          5. Pardavėjas du kartus iš eilės nesilaiko Sutarties BD 10 dalies nuostatų;
          6. Pardavėjas nevykdo Sutarties 8.3.25. punkte įtvirtintų įsipareigojimų;
          7. Pardavėjas du kartus iš eilės pažeidžia Sutarties nuostatas reglamentuojančias intelektinės nuosavybės ir (ar) asmens duomenų apsaugos, ir (ar) konfidencialios informacijos, ir (ar) kibernetinio saugumo reikalavimų laikymąsi;
          8. nepasiekia minimalių ekonominio naudingumo kriterijų reikšmių ir parametrų ir gavęs Pardavėjo pretenziją, neištaiso pažeidimų;
          9. yra kitos aplinkybės, numatytos PĮ, Sutartyje ir (ar) Lietuvos Respublikos civiliniame kodekse.
       2. Pirkėjas taip pat turi teisę bet kuriuo metu vienašališkai, nesant Pardavėjo kaltės, nesikreipiant į teismą nutraukti šią Sutartį prieš 30 (trisdešimt) Dienų raštu apie tai pranešus Pardavėjui. Tokiu atveju Pardavėjui yra sumokama tik už faktiškai tinkamas iki Sutarties nutraukimo dienos perduotas Prekes.
       3. Pardavėjas turi teisę bet kuriuo metu vienašališkai, nesant Pirkėjo kaltės, nesikreipiant į teismą nutraukti šią Sutartį prieš 3 (tris) mėnesius raštu apie tai pranešus Pirkėjui. Tokiu atveju Pardavėjas įsipareigoja Pirkėjui atlyginti visus jo dėl tokio nutraukimo patirtus nuostolius.
       4. Bet kuri Šalis turi teisę vienašališkai, nesikreipiant į teismą, nutraukti Sutartį apie tai prieš 14 (keturiolika) Dienų raštu pranešant kitai Šaliai, jei kitai Šaliai inicijuojama bankroto, restruktūrizavimo arba likvidavimo procedūra, arba ji sustabdo ūkinę veiklą, arba kituose Teisės aktuose numatyta tvarka susidaro analogiška situacija pagal Šalies, kurioje jis registruotas, įstatymus.
       5. Paaiškėjus Sutarties BD 7.2.5. punkte nurodytoms aplinkybėms, Pirkėjas turi teisę sustabdyti Sutarties vykdymą sankcijų galiojimo laikotarpiui ar vienašališkai nutraukti Sutartį raštu informavęs Pardavėją per 1 (vieną) Darbo dieną nuo pranešimo apie Sutarties sustabdymą ar vienašališką nutraukimą išsiuntimo dienos gavęs informaciją apie Subjektų įtraukimą į Sankcijų sąrašus ir (ar) Subjektui pareikštus įtarimus dėl pinigų plovimo, teroristinės veiklos finansavimo ar su mokestiniu sukčiavimu susijusios veiklos. Nutraukus Sutartį ar sustabdžius jos vykdymą šiame Sutarties punkte nurodytu pagrindu, Pardavėjas sumoka Pirkėjui Sutarties BD 11.17. p. numatytą baudą ir atlygina Pardavėjo tiesioginius nuostolius.
       6. Pirkėjas turi teisę bet kuriuo metu, nesikreipiant į teismą, vienašališkai nutraukti šią Sutartį prieš 10 (dešimt) Dienų raštu apie tai pranešus Pardavėjui, esant bent vienam iš šių atvejų:
       7. Sutartis buvo pakeista pažeidžiant Įstatymo 97 str. nuostatas;
       8. paaiškėjo, kad Pardavėjas turėjo būti pašalintas iš Pirkimo procedūros *mutatis mutandis* taikant Viešųjų pirkimų įstatymo 46 str. 1 d., kuri taikoma kartu su PĮ 59 str. 1 d.;
       9. Sutarties galiojimo metu paaiškėjus numatytoms aplinkybėms, jog Pardavėjas neatitinka Sutarties BD 8.2.5 punkte nurodytų kriterijų / nuostatų / principų ir nustatytų neatitikimų neištaiso per Pirkėjo nurodytą terminą;
       10. Lietuvos Respublikos Vyriausybei Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, jog Sutartis neatitinka nacionalinio saugumo interesų;
       11. paaiškėjo, kad su Pardavėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 str. pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES.
    3. **Sutarties keitimas:** 
       1. Sutarties sąlygos Sutarties galiojimo laikotarpiu negali būti keičiamos, išskyrus tokias sąlygas, kurių keitimas aiškiai numatytas Sutartyje ir (ar) galimas vadovaujantis PĮ nuostatomis.
       2. Sutarties sąlygos Sutarties galiojimo laikotarpiu šioje Sutartyje nenumatytais atvejais gali būti keičiamos tik PĮ 97 straipsnyje numatytais atvejais.
       3. Sutarties sąlygų keitimu nėra laikomi techninio pobūdžio pakeitimai (pavyzdžiui: Šalių klaidos, pavadinimai, Sąskaitų numeriai, kiti rekvizitai ir pan.). Apie techninio pobūdžio pakeitimus Šalis iš anksto praneša raštu, atskiras kitos Šalies sutikimas neteikiamas. Siekiant išvengti bet kokių abejonių, Šalys susitaria, kad Šalims įvykdžius šiame punkte nurodytas sąlygas, atskiras Susitarimas dėl Sutarties pakeitimo nebus sudaromas, o Šalies kitai Šaliai pateiktas pranešimas dėl techninio pobūdžio Sutarties pakeitimų pridedamas prie Sutarties ir laikomas neatskiriama jos dalimi.
       4. Pardavėjo pakeitimas pagal šią Sutartį galimas dėl pradinio Pardavėjo reorganizavimo, kai jis atitinka Direktyvos 2017/113210 ir ją įgyvendinančias Lietuvos Respublikos civilinio kodekso bei Lietuvos Respublikos akcinių bendrovių įstatymo nuostatas.
       5. Sutarties sąlygų keitimą gali inicijuoti kiekviena Šalis, jei yra Sutarties ir (ar) Teisės aktuose nustatyti keitimo pagrindai pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti motyvuotą rašytinį atsakymą. Šalių nesutarimo atveju sprendimo teisė priklauso Pirkėjui.
       6. Kontaktinių duomenų ar rekvizitų pasikeitimo atveju Pardavėjas privalo ne vėliau, kaip per 2 (dvi) Darbo dienas raštu informuoti Pirkėją. Nuostolių, atsirandančių dėl šiame punkte įtvirtintų įsipareigojimų nevykdymo, rizika tenka Pardavėjui.
11. **Subtiekėjai, Ūkio subjektai, kurių pajėgumais remiamasi, Specialistai, jungtinė veikla ir jų keitimo tvarka. Kvalifikacijos reikalavimai**
    1. **Kvalifikacijos reikalavimai:** 
       1. Pardavėjas, įskaitant pasitelktus Ūkio subjektus, kurių pajėgumais remiamasi privalo užtikrinti atitikimą Pirkimo sąlygoms: pašalinimo pagrindų nebuvimą ir atitikimą kvalifikacijos reikalavimams visą Sutarties galiojimo laikotarpį. Jei Pirkimo sąlygose keliami kvalifikacijos reikalavimai Pardavėjui ir (ar) jo pasitelktam (-iems) Specialistui (-ams), tai Pardavėjas privalo užtikrinti, kad lygiavertė kvalifikacija Pardavėjo ir (ar) jo Specialisto (-ų) būtų užtikrinama visą Sutarties galiojimo laikotarpį;
       2. Pardavėjas, Pirkėjui pareikalavus, per Pardavėjo nustatytą terminą privalo pateikti pakankamus įrodymus, jog jis turi visus pagal Teisės aktų reikalavimus būtinus Prekių tiekimui ir (ar) Paslaugų teikimui ir (ar) Darbų atlikimui Lietuvos Respublikoje leidimus, atestatus, licencijas ir (arba) kitus Teisės aktų nustatytus reikalavimus atitinkančius dokumentus arba kitus dokumentus, kurie buvo nurodyti Pirkimo sąlygose arba kurių patikrinimo poreikis kilo Sutarties vykdymo metu.
       3. Jei Pardavėjas pažeidžia bent vieną Sutarties BD 15.1. punkto nuostatą, jam draudžiama vykdyti Sutartį iki visiško trūkumų pašalinimo. Pardavėjas privalo per 5 (penkias) Darbo dienas nuo paaiškėjimo arba nuo Pirkėjo raginimo Pardavėjui išsiuntimo dienos pašalinti visus kvalifikacijos ir (ar) pašalinimo pagrindų trūkumus. Tuo atveju, jei dėl Pardavėjo, jo Specialistų ar pasitelktų Ūkio subjektų, kurių pajėgumais remiamasi neatitikimo Pirkimo sąlygoms Pirkėjui yra pritaikytos sankcijos iš trečiųjų šalių, tai tokias sankcijas visa apimtimi Pirkėjui kompensuoja Pardavėjas.
    2. **Specialistų keitimo tvarka:**
       * 1. Pardavėjas turi teisę pakeisti Pasiūlyme nurodytą Pardavėjo Specialistą, kuriam buvo keliami kvalifikacijos reikalavimai Pirkimo sąlygose tik esant visoms šioms sąlygoms: (i) Pardavėjas ne vėliau kaip prieš 10 (dešimt) Dienų iki pageidaujamos Specialisto pakeitimo datos (prašymo teikimo terminas gali būti trumpesnis tik planuojamo keisti Specialisto ligos ar mirties atveju) pateikia Pirkėjui motyvuotą rašytinį prašymą pakeisti Specialistą; (ii) prašyme Pardavėjas nurodo kitą Specialistą, kurį siūlo vietoj keičiamo Pirkimo metu Pasiūlyme nurodyto Specialisto; (iii) kartu su prašymu Pardavėjas pateikia visus dokumentus, pagrindžiančius naujo Specialisto atitikimą Pirkimo sąlygose įvardintai personalo kvalifikacijai; (iv) Pardavėjas gauna raštišką Pirkėjo įgalioto atstovo sutikimą pakeisti Specialistą Pardavėjo nurodytu nauju Specialistu. Įvykdžius visas šiame punkte nurodytas sąlygas, atskiras Susitarimas dėl Sutarties keitimo nebus sudaromas. Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi.
    3. **Pirkėjo teisė pasitelkti Subtiekėjus ir Ūkio subjektus kurių pajėgumais remiamasi, jų keitimo tvarka:** 
       1. Bet kokie fiziniai ar juridiniai asmenys, kuriuos Pardavėjas pasitelkia tam, kad atitiktų Pirkimo sąlygose nustatytus reikalavimus ir (ar) pasitelkia Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Pardavėju, yra laikomi asmenimis, veikiančiais Pardavėjo vardu. Šių asmenų veiksmai, vykdant Sutartį, Pardavėjui sukelia tokias pačias pasekmes ir atsakomybę pagal Sutartį, kaip jo paties veiksmai;
       2. Pardavėjas atsako už pasitelktų Subtiekėjų ir (ar) Ūkio subjektų, kurių pajėgumais remiamasi veiksmus ar neveikimą. Pirkėjo sutikimas, kad atitikčiai Pirkimo sąlygų reikalavimams ir (ar) sutartiniams įsipareigojimams vykdyti būtų pasitelkiami Subtiekėjai ir (ar) Ūkio subjektai, kurių pajėgumais remiamasi, ar tiesioginis atsiskaitymas su jais, neatleidžia Pardavėjo nuo įsipareigojimų pagal Sutartį, neatsižvelgiant ar jis sutartinius įsipareigojimus vykdo pats ar pasitelkdamas nurodytus asmenis;
       3. Pardavėjas privalo užtikrinti, kad Sutarties sudarymo momentu ir visą jos galiojimo laikotarpį Pirkimo sąlygose nurodyti ir (ar) Sutarties vykdymui pasitelkti Subtiekėjai, ir (ar) Ūkio subjektai, kurių pajėgumais remiamasi turėtų reikiamą kvalifikaciją, įskaitant neatitikimą pašalinimo pagrindams (kai taikoma), ir patirtį. Už Subtiekėjų ir (ar) Ūkio subjektų, kurių pajėgumais remiamasi atliekamų sutartinių įsipareigojimų kokybę, saugos, tiekimo ir (ar) kitų pagal Sutarties pobūdį nustatytų reikalavimų laikymąsi Pirkėjui ir prieš trečiąsias šalis, atsako Pardavėjas;
       4. Subtiekėjai ir (ar) Ūkio subjektai, kurių pajėgumais remiamasi ir gali vykdyti tik tą sutartinių įsipareigojimų dalį (-is), kurią (-as) Pardavėjas numatė Paraiškoje ir (ar) Pasiūlyme ir kurie nurodyti Sutarties SD;
       5. Jei Sutarties SD nenumatyta, kokia sutartinių įsipareigojimų dalimi Pardavėjas ketina pasitelkti Subtiekėjus, Pardavėjui draudžiama Sutarties vykdymui pasitelkti Subtiekėjus;
       6. Sutarties dalis, kurią Pardavėjas Paraiškoje ir (ar) Pasiūlyme numatė perduoti Subtiekėjams, gali vykdyti tie Subtiekėjai, kuriuos Pardavėjas iš anksto nurodė teikdamas Paraišką ir (ar) Pasiūlymą Pirkimui, apie kuriuos Pardavėjas Pirkėjui pranešė iki Sutarties vykdymo pradžios bei tie Subtiekėjai, kuriuos Pardavėjas subtiekimui pasitelks Sutarties galiojimo metu;
       7. Subtiekėjo (-ų) keitimas ir (ar) naujo Subtiekėjo (-ų) pasitelkimas galimas, kai Pardavėjas Pirkėjui pateikia rašytinį prašymą dėl Subtiekėjo (-ų), kuris (-e) nurodytas (-i) Sutartyje, keitimo ir (ar) naujo Subtiekėjo pasitelkimo. Subtiekėjo keitimas vykdomas rašytiniu Šalių Susitarimu;
       8. Pardavėjas šios Sutarties vykdymui neturi teisės pasitelkti asmenų, kurie su Pirkėju yra susiję darbo teisiniais santykiais.
    4. **Susitarimai dėl tiesioginio atsiskaitymo su Subtiekėjais**:
       1. Subtiekėjai turi teisę pasinaudoti tiesioginio atsiskaitymo galimybe, raštu pateikdami prašymą Pirkėjui. Tuo tikslu Pirkėjas privalo ne vėliau kaip per 5 (penkias) Darbo dienas nuo Subtiekėjų sąrašo arba pakeisto Subtiekėjų sąrašo gavimo informuoti Subtiekėjus, nurodytus Subtiekėjų sąraše, apie tokią tiesioginio atsiskaitymo galimybę pagal trišalio susitarimo su Subtiekėju sąlygas, pateiktas Sutarties SD priede, ir pateikti Subtiekėjams Sutarties SD priedą;
       2. Tuo atveju, kai Subtiekėjas išreiškia norą pasinaudoti tiesioginio atsiskaitymo galimybe, Pirkėjas ir Pardavėjas privalo sudaryti su Subtiekėju trišalį susitarimą pagal Sutarties SD priede pateiktą trišalio susitarimo su Subtiekėju formą.
    5. **Jungtinė veikla:**
       1. Pardavėjas turi teisę Sutartį vykdyti jungtinės veiklos sutarties pagrindu, jei tai nurodė Pasiūlyme ir (ar) Paraiškoje (pagal Pirkimo sąlygas) ir kurie nurodyti Sutarties SD.
       2. Atsiradus poreikiui atsisakyti jungtinės veiklos partnerio (-ių) ar (ir) keisti jungtinės veiklos sutartyje nurodytą (-us) partnerį (-ius) kitu (-ais), privalo būti įvykdytos visos žemiau nurodytos sąlygos:
          1. Pardavėjas Pirkėjui pateikia šiuos dokumentus:
          2. pasiliekančio jungtinės veiklos partnerio prašymą dėl jungtinės veiklos partnerio keitimo;
          3. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam ir (ar) pasiliekančiam jungtinės veiklos partneriui;
          4. naujojo ir (ar) pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo ir (ar) pasiliekančio jungtinės veiklos partnerio kvalifikaciją pagrindžiančius dokumentus ir kitus reikalaujamus dokumentus pagal Pirkimo sąlygas (jei taikoma).
       3. Pardavėjas pateikia Pirkėjui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis ir (ar) pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.
       4. Jei atsisakoma jungtinės veiklos partnerio (-ių), Pardavėjas privalo raštu informuoti Pirkėją bei pateikti dokumentus, įrodančius pasiliekančio (-ių) jungtinės veiklos partnerio (-ių) atitikimą Pirkimo sąlygose nurodytiems reikalavimams. Kartu su prašymu Pirkėjui teikiama naujos jungtinės veiklos sutarties ar esamos jungtinės veiklos sutarties pakeitimo kopija, kurioje nurodomi pasiliekančių jungtinės veiklos partnerių įsipareigojimai, jei Sutartį toliau vykdys du ar daugiau pasiliekančių jungtinės veiklos partnerių.
       5. Galutinio sprendimo teisė dėl jungtinės veiklos partnerio keitimo priklauso Pirkėjui. Jei Pirkėjas pritaria keitimui, jungtinės veiklos partnerio keitimas įforminamas rašytiniu Šalių Susitarimu.
12. **Nenugalimos jėgos (force majeure) aplinkybės**
    1. Bet kuri Šalis atleidžiama nuo atsakomybės už savo sutartinių įsipareigojimų nevykdymą ar netinkamą vykdymą, jei įrodo, kad toks nevykdymas ar netinkamas vykdymas buvo nulemtas Nenugalimos jėgos (force majeure) aplinkybių, kurių ji negalėjo kontroliuoti bei protingai numatyti Sutarties sudarymo metu ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad Šalis neturi reikiamų finansinių išteklių Sutarčiai tinkamai ir laiku vykdyti arba Šalies (skolininko) kontrahentai pažeidžia savo prievoles.
    2. Šalys Nenugalimos jėgos (force majeure) aplinkybėmis susitaria laikyti aplinkybes, kaip jos reglamentuotos Lietuvos Respublikos civilinio kodekso 6.212 straipsnyje ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintose “Atleidimo nuo atsakomybės, esant nenugalimos jėgos (force majeure) aplinkybėms, taisyklėse”.
    3. Šalis, kuri dėl Nenugalimos jėgos (force majeure) aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 5 (penkias) Darbo dienas nuo momento, kai sužinojo ar turėjo sužinoti apie tokių aplinkybių atsiradimą, raštu apie tai informuoti kitą Šalį, nurodyti Nenugalimos jėgos (force majeure) aplinkybes, ir sutartinius įsipareigojimus, kurių ji negalės vykdyti. Tokiu atveju, jei abi Šalys pripažįsta, kad susiklosčiusios aplinkybės yra pripažintinos Nenugalima jėga (force majeure), sutartinių įsipareigojimų vykdymas laikomas sustabdytu pagrįstai, kol išnyks pirmiau nurodytos aplinkybės. Jeigu šio pranešimo kita Šalis negauna per 5 (penkių) Darbo dienų terminą po to, kai Sutarties nevykdanti Šalis sužinojo ar turėjo sužinoti apie Nenugalimos jėgos (force majeure) aplinkybes, tai pastaroji Šalis privalo kitai Šaliai atlyginti nuostolius, susijusius su negautu ar ne Sutartyje nustatytu terminu gautu pranešimu. Šalis, laiku nepranešusi kitai Šaliai apie Nenugalimos jėgos (force majeure) aplinkybes, negali jomis remtis kaip atleidimo nuo atsakomybės už Sutarties nevykdymą pagrindu. Pranešime turi būti nurodyta: 1) Nenugalimos jėgos (force majeure) aplinkybės, dėl kurių konkreti prievolė negali būti vykdoma Sutartyje nustatytais terminais ir (ar) tvarka; 2) Visi galimi Nenugalimos jėgos (force majeure) aplinkybes patvirtinantys įrodymai, kuriuos turi Šalis, patyrusi Nenugalimos jėgos (force majeure) aplinkybes. Tuo atveju, jeigu Šalis, patyrusi Nenugalimos jėgos (force majeure) aplinkybes, po pranešimo pateikimo kitai Šaliai dienos gauna papildomų Nenugalimos jėgos (force majeure) aplinkybes patvirtinančių įrodymų, visi tokie įrodymai kitai Šaliai turi būti pateikti per kiek įmanoma trumpesnį terminą; 3) Nenugalimos jėgos (force majeure) aplinkybių pradžia ir planuojama (tikėtina) pabaiga; 4) Nenugalimos jėgos (force majeure) įtaka tos Sutarties sąlygos įvykdymui, taip pat kitų šios Sutarties sąlygų įvykdymui.
    4. Šalių įsipareigojimų vykdymas atidedamas Nenugalimos jėgos aplinkybių egzistavimo laikotarpiui, bet ne ilgiau, kaip 180 (šimtui aštuoniasdešimt) Dienų. Jei Nenugalimos jėgos aplinkybės tęsiasi ilgiau už nurodytą terminą, bet kuri iš Šalių turi teisę vienašališkai nutraukti Sutartį, apie tai įspėjusi kitą Šalį prieš 5 (penkias) Dienas. Tokiu atveju Pirkėjas atlygina Pardavėjui už iki to laiko kokybiškas ir tinkamai perduotas Prekes. Atsiradus Nenugalimos jėgos aplinkybėms Šalis privalo imtis visų pagrįstų priemonių galimai žalai sumažinti ir, kad jos turėtų kuo mažesnę įtaką Sutarties vykdymo terminams. Nenugalimos jėgos aplinkybės išnykus, Šalis privalo nedelsiant atnaujinti įsipareigojimų vykdymą.
    5. Pasibaigus Nenugalimos jėgos (force majeure) aplinkybėms, Šalis, dėl Nenugalimos jėgos (force majeure) aplinkybių negalėjusi vykdyti savo sutartinių įsipareigojimų, privalo nedelsdama, bet ne vėliau kaip per 3 (tris) Darbo dienas, pranešti apie tai kitai Šaliai ir atnaujinti savo sutartinių įsipareigojimų vykdymą, jeigu Šalys nesusitarė kitaip. Šalis, nepranešusi apie aukščiau nurodytų aplinkybių pasibaigimą ir (ar) neatnaujinusi savo sutartinių įsipareigojimų vykdymo šiame punkte nustatyta tvarka, privalo atlyginti kitai Šaliai dėl negauto pranešimo patirtus nuostolius.
    6. Sutarties nutraukimas arba sustabdymas nepanaikina pareigos sumokėti už iki Sutarties nutraukimo ar sustabdymo suteiktas paslaugas ir (ar) pristatytas prekes, ir (ar) atliktus darbus, ir kitos Šalies teisės reikalauti atlyginti netesybas bei nuostolius, atsiradusius dėl Sutarties nevykdymo ar netinkamo vykdymo iki Nenugalimos jėgos (force majeure) aplinkybių atsiradimo.
13. **Intelektinės nuosavybės teisės**
    1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises į sukurtą Pirkimo objektą ar jo dalis, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Prekių perdavimo momento be jokių apribojimų, kurią Pirkėjas gali naudoti, publikuoti, perleisti ar perduoti be atskiro Pardavėjo sutikimo tretiesiems asmenims neterminuotai, neapsiribojant teritorija, be jokių papildomų mokesčių.
    2. Pirkėjas, neapsiribodamas Lietuvos Respublikos teritorija, be papildomų mokėjimų turi teisę neterminuotai naudotis Sutarties pagrindu sukurtais autorių teisių objektais. Turtinės autorių teisės į Paslaugų teikimo metu sukurtus autorių teisių objektus Pirkėjui perduodamos visam Teisės aktuose nustatytam autorių turtinių teisių galiojimo laikotarpiui nuo Akto pasirašymo momento.
    3. Pirkėjas turi teisę be papildomų mokėjimų, neapsiribodamas Lietuvos Respublikos teritorija, neterminuotai naudoti įsigytą Pirkimo objektą ir tuo atveju, jei intelektinės nuosavybės teisės įgytos iki Sutarties vykdymo ir priklauso Pardavėjui (ar gamintojui). Pirkėjas turi teisę savo nuožiūra naudoti tokius Sutarties vykdymo metu sukurtus autorių teisių objektus Pirkėjo vykdomos veiklos tikslais neterminuotai be jokių papildomų mokesčių.
    4. Turtinės autorių teisės į Sutarties vykdymo metu sukurtus autorių teisių objektus Pirkėjui perduodamos visam teisės aktuose nustatytam autorių turtinių teisių galiojimo laikotarpiui nuo Akto pasirašymo momento.
    5. Bet kokie su Sutartimi susiję dokumentai, yra Pirkėjo nuosavybė ir Pardavėjui baigus vykdyti savo įsipareigojimus, Pirkėjo reikalavimu turi būti grąžinti (kartu su visomis jų kopijomis) Pirkėjui, išskyrus dokumentus, kurie yra viešai prieinami ar kurie patvirtina Šalių mokėjimus.
    6. Pardavėjas garantuoja nuostolių atlyginimą Pirkėjui dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo, išskyrus atvejus, kai toks pažeidimas atsiranda dėl Pirkėjo kaltės.
    7. Jeigu Sutarties vykdymo metu autorių teisių objektams sukurti Pardavėjas naudoja kitų autorių kūrinius ar Sutarties vykdymo metu numatytiems autorių teisių objektams sukurti Pardavėjo pasitelkiami kiti asmenys, Pardavėjas yra visiškai atsakingas Pirkėjui ir asmenims už jų kūrinių bei kitos medžiagos, skirtos Sutarties vykdymo metu numatytiems autorių teisių objektams gaminti (sukurti), naudojimo bei perdavimo Pirkėjui teisėtumą. Pardavėjas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Sutarties vykdymo metu naudojamais ir (ar) Pirkėjui perduodamais autorių teisių objektais ir įsipareigoja atlyginti Pirkėjui jo dėl to turėtus nuostolius.
    8. Pardavėjas turi nedelsiant pranešti Pirkėjui apie tai, kad jam yra pateiktas ieškinys ar bet koks kitas reikalavimas dėl bet kokios su Sutartimi susijusios intelektinės nuosavybės teisės pažeidimo ar įtariamo pažeidimo.
    9. Pardavėjas be išankstinio rašytinio Pirkėjo sutikimo neturi teisės pagal Sutartį sukurtų autorių teisių objektų parduoti, bet kokiu kitu būdu perleisti, atskleisti tretiesiems asmenims, bet kokiu būdu platinti ir (ar) demonstruoti šiuos objektus ir (ar) jų sudedamąsias dalis ir (ar) bet kokiu kitu būdu naudotis Teisės aktuose nustatytomis autoriaus turtinėmis teisėmis į sutarties pagrindu sukurtus autorių teisių objektus.
14. **Taikytina teisė ir ginčų sprendimas**
    1. Sutartis sudaryta, vadovaujantis Lietuvos Respublikos teisės aktais, ir bus aiškinama taikant Lietuvos Respublikos teisę. Bet koks ginčas, kylantis iš Sutarties, bus sprendžiamas tarpusavio konsultacijų ir derybų keliu. Tuo atveju, jei ginčo nepavyktų išspręsti tarpusavio derybomis per 30 (trisdešimt) Dienų, toks ginčas bus sprendžiamas Lietuvos Respublikos teisės aktų nustatyta tvarka, teismuose Vilniuje.
15. **Teisių perleidimas**
    1. Pirkėjas turi teisę perleisti trečiajam asmeniui savo teises ir (ar) pareigas, kylančias iš Sutarties, be atskiro Pardavėjo sutikimo. Apie teisių ir (ar) pareigų perleidimą Pardavėjas informuojamas rašytiniu pranešimu.
    2. Pardavėjas neturi teisės perleisti savo teisių ir (ar) įsipareigojimų, pagal Sutartį, tretiesiems asmenims be rašytinio Pirkėjo sutikimo.
16. **Baigiamosios nuostatos**
    1. Visi svarbiausi Sutarties vykdymo klausimai sprendžiami per Sutarties SD nurodytus Šalių paskirtus atstovus arba šių atstovų nurodytus asmenis. Šalys patvirtina ir garantuoja, kad jų paskirti atstovai yra ir visą Sutarties galiojimą laiką bus įgalioti spręsti visus su Sutarties vykdymu susijusius klausimus, priimti sprendimus, išskyrus sprendimus dėl Sutarties pakeitimo ir (ar) nutraukimo. Šalis turi teisę pakeisti Sutarties SD nurodytus atstovus (įskaitant, jų kontaktinę informaciją), apie tai ne vėliau kaip per 2 (dvi) Darbo dienas raštu informuodama kitą Šalį.
    2. Tais atvejais, kai Sutartis ar Teisės aktai numato, jog Šalys turi pateikti viena kitai pranešimus, prašymus, suderinimus, sutikimus, pritarimus, nurodymus, reikalavimus ar pretenzijas, šie dokumentai turi būti surašyti lietuvių kalba, pasirašyti kvalifikuotu elektroniniu parašu ir išsiųsti kitai Šaliai Šalies ir Šalies atstovo elektroninio pašto adresais, nurodytais Specialiosiose sąlygose , arba turi būti pasirašyti ranka, adresuojami Šalies atstovui ir turi būti įteikti kitai Šaliai asmeniškai pasirašytinai, arba siunčiami paštu registruotu laišku su patvirtinimu apie laiško įteikimą, arba pristatomi kurjerio su patvirtinimu apie laiško įteikimą tos Šalies adresu, nurodytu Sutarties SD. Fiziškai pateikiami dokumentai turi būti papildomai siunčiami elektroniniu paštu.
    3. Bet kokie vienos Šalies dokumentai kitai Šaliai pagal šią Sutartį yra laikomi gautais: (1) jų gavimo ar perdavimo dieną (kai įteikiama per pasiuntinį ar asmeniškai); (2) jei išsiunčiami el. paštu Sutarties SD nurodytais adresais ir nurodytiems adresatams; ar (3) po 3 (trijų) Dienų nuo išsiuntimo, siunčiant paštu iš anksto apmokėjus pašto išlaidas.
    4. Šalys įsipareigoja nedelsiant, bet ne vėliau kaip per 5 (penkias) Dienas, informuoti viena kitą apie rekvizitų, nurodytų Sutarties SD, pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.
    5. Dėl to, kas neaptarta Sutartyje, Šalys vadovaujasi Lietuvos Respublikos teisės aktais.
    6. Sutartis sudaryta 2 (dviem) vienodą teisinę galią turinčiais egzemplioriais, po 1 (vieną) egzempliorių kiekvienai Šaliai, išskyrus atvejus, kai Sutartis pasirašoma elektroniniu parašu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_